KETO BODYTONE badajozen erosi batetik 39.60$\nKeto BodyTone badajozen\nKapsulak Keto BodyTone - aurreratu bat pisu galera eta modu azkar. Gaur kapsulak gozatu ahal izango da Espainian web-orri ofiziala. Elementua da, stock eta saldu at 50% deskontua. Deskontua prezio - 39.60$. Edozein zalantza izanez gero, erosteko elementua, sartu Zure telefono-zenbakia eta izena web orrian baieztatzeko zure eskaera eta bidalketa helbidea.\nKeto BodyTone kapsulak harmonia eta umore ona. Horiek gozatu nahi duten kapsulak arabera dauden deskontua% 50, utzi eskaera bat, eta laster izango Duzu dei Kudeatzailea argitzeko datuak sartu eta ordena. Bakarrik ordaindu jaso ondoren, bidalketa postetxean edo mezularitza badajozen.\nNon erosi badajozen Keto BodyTone\nPrezioa ondasun deskontua da 39.60$. Type kapsulak oraintxe. Mugatua eskaintza! Tresna da eskuragarri ordena herrialde Espainia badajozen. Ordena formularioa, bete eremuak izena eta telefono zenbakia xehetasunak ikusteko ekintza. Duzu bakarrik ordaindu jaso ondoren, partzelaren batetik courier edo postetxean. Azkar aprobetxatu eskaintza handia!\nDroga da eskuragarri at deskontua. Sartu ordena formularioa izena eta egiten dugu web-orri ofiziala, jarri harremanetan salmenta Saila. Itxaron deia operadorea, galderak eta berretsi sakea entrega hirian Badajoz. Jasoko duzu partzelaren eta ordaindu badajozen. Zehatza kostua bidaltzen partzelaren courier arabera alda daiteke distantzia udalak. Kapsulak Keto BodyTone - sekretua Zure errekurtsoa.\nOrdena badajozen Keto BodyTone


Udazkeneko azoka antolatu dute - Iturmendi - Guaixe.eus\nUdazkeneko azoka antolatu dute\nGuaixe 2019-10-25 12:53\nTaloak frontoian prestatu behar izan zituzten 2014an.\nEgun osoko egitaraua prestatu dute larunbaterako.\nUdazkeneko festa ospatzen da urtero Iturmendin. Aurtengoari bultzada berezia eman diote Kultur Batzordeak eta Iturmendiko Gazte Asanbladak. Hasteko, artzain txakur trebezia erakusketa izanen da Txorralden, 11:00etan. Xabier Lakuntza Ttiki txakurrarekin arituko da, Alejandro Ibarra Mendirekin eta Endika Zubieta Suarekin. Bestetik, Konsistorial kalean herrikoen azienda ikusteko aukera izanen da: zaldiak, ardiak, ahuntzak eta astoak.\nUdazken festa guztietan ohikoa da talo postua egotea eta oraingoan ere arto irinez egindako opilek ez dute hutsik eginen. 12:30ean plazan izanen dira. Haurrek taloa egiten ikasteko txokoa ere izanen da. Gainera, mikologia eta botanika erakusketa prestatu dute. Iturmendiarrak azken erakusketa horretarako landareak eta barazkiak eramatera gonbidatu dituzte. Goizekoa biribiltzeko herri bazkaria antolatu dute, zikiro eta guzti. 50 pertsona elkartuko dira mahaiaren bueltan 15:00etan. Ondoren bingoa izanen da. Eguna borobiltzeko, 20:00etan, pintxo-potea izanen da. Eguna borobiltzeko Ximona gaztetxean ogitarteko-jana eta musika izanen dira.\nIturmendiarren topaleku bihurtu da hileko azken ostiraletan egiten den pintxo-potea. 20:00etatik 22:00etara Aritzaga, Aitzkozar eta jubilatuen elkarteek eta Ximona gaztetxean pintxo-potea izaten da. Gaztetxekoak lau urte daramate horretan eta azken aldian gainontzekoak batu zaizkie, iturmendiarrak bildu eta herriari bizia emateko modu gisa hasi zen. Bihar ospakizuna dagoenez herrian pintxo-potea ostiraletik larunbatera aldatu dute.


Saturrarango drama entzungai dute gaur Madrilgo kontsulatuan | Gizartea | Berria\nSaturrarango drama entzungai dute gaur Madrilgo kontsulatuan\nSaturrarango kartzelan preso egon zen andre baten bilobak salaketa egingo du Argentinak Madrilen duen kontsulatuan.\n4.000 emakume inguru izan ziren preso Saturrarango kartzelan, 1938tik 1944ra / Berria\n2014ko apirilak 25 14:35\nJosefa Davila Alvarez zuen izena. «Matxinadari laguntza ematea» izan zen haren delitua, tropa frankisten arabera. Sei seme-alabaren ama zen, eta haurdun zegoen preso hartu zutenean. Pravian eta Uvieun (Asturias, Espainia) izan zuten gatibu lehenbizi. Ondoren, Saturrarango espetxera eraman zuten —Ondarroa (Bizkaia) eta Mutriku (Gipuzkoa) artean—, 1938ko irailean. Han preso zela, handik urte batera fusilatu zuten senarra gerra kontseilu baten ostean: Jose Abargues. Alaba txikiena Asturiasera bidaltzea lortu zuen Davilak, lagun baten bitartez. Andreak 1943ko apirilaren 29ra arte jasan zituen Saturrarango espetxearen baldintza krudelak, zazpi seme-alabak Asturiasen senideekin ziren bitartean. Josefa Davila Alvarez. Haren eta senarraren istorioen testigantza emango du gaur Maria Jose Martinez bilobak Madrilen, Argentinako kontsulatuan. Asturiasko beste zazpi biktimak emango dituzte lekukotzak. Frankismoko krimenen aurkako koordinakundearen parte den Comuna d'Asturies taldearen bitartez egingo dituzte salaketak.\nJosefa Davilaren eta Jose Abarguesen bilobak «harrituta» hartu du komunikabide baten deia. Hitz sentituak egin dizkio BERRIAri amonaz oroitzean. «Amonak gutxi hitz egiten zuen Saturrarani buruz. Espetxeko bizitza oso-oso gogorra zela kontatzen zuen. Haur asko txertoa jartzeko eraman eta desagertu egiten zirela. Amonaren alaba txikiena behintzat ez genuen galdu. Baina argi dago kartzelaren baldintzak beldurgarriak zirela. Mojen tratua oso-oso txarra zela ere kontatzen zigun». Davila 64 urterekin hil zen, fisikoki «aguretuta» zegoela. «Espetxealdiaren eraginez, beldurtuta bezala egoten zen».\nSaturrarango kartzela izen bereko hondartzaren ondoan zegoen bainuetxean eraiki zuten frankistek. 4.000 emakume baino gehiago egon ziren han preso, 1938tik 1944ra. Denbora tarte horretan, 120 emakume eta 57 haur hil ziren. Haurren artean, 32 aste bakar batean zendu ziren, gehienak goseak jota. Emakumeek ez zeukaten ziegarik, eta pilatuak izaten zituzten gela handietan, pasabideetan eta komunetan. Han bertan lo egin behar izaten zuten, zoruan etzanda.\n2010. urtean, espetxeari buruzko liburu bat argitaratu zuen Ttarttalo argitaletxeak. Eduardo Barinaga eta Maria Gonzalez Gorosarri dira egileak, eta azken horrek azaldu du Saturraranen sexu erasoak izaten zirela. «Mojen egitekoa emakumeak 'berriro heztea' zen. Haien krudelkeria gerrako irabazleenaren bera zen». 2010. urtean bertan, kartzelan jasandakoaren inguruko Izarren argia euskarazko filma eta Prohibido recordar dokumentala (Debekatuta dago oroitzea) estreinatu zituzten.\n«Itxaropenerako leiho bat»\nArgentinako justiziari testigantza ematea lehen eta azken aukera gisa ikusten du Martinezek. «Espainiako Estatuak ez digu aukera bakar bat ere eman gertatutakoa salatzeko. Justizia eta erreparazioa eskatzen ditugu». Horrenbestez, Argentinako justiziak ontzat jo du frankismoko krimenak ikertzea. «Daukagun itxaropen bakarra da. Itxaropenerako leiho bat zabalik. Espainiako Estatuak ez du beste irtenbiderik ematen». Ez zaio iruditzen salaketen bidez «gauza handirik» lortuko denik, baina gustura dago norbaitek entzungo dituelako: «Erakunde batek entzungo gaitu, eta Argentinako Errepublikari babes hori eman izana eskertzen diot».\nUrte hauetan guztietan frankismoko biktimak ahaztuak egon direla salatu du Martinezek. «Dauden biktima guztien artean ahaztuenak izan gara gu. Biktimatzat ere ez gaituzte hartzen». Bere ustez Espainiak demokrazia iritsi zenean ikertu behar zituen krimenak.\nComuna d'Asturies taldea egiten ari den lanaren bitartez, salatzaileek espero dute jende gehiago animatzea diktadura garaiko krimenak salatzera.\nGaur, esate baterako, Faustino Sanchezek eta Vicente Gutierrezek Pascual Honrado de la Fuente polizia ohia salatuko dute, torturengatik. Kereilako abokatuek Maria Servini epaileari emandako azkeneko zerrendan dago Honrado de la Fuenteren izena —Gerardo Iglesias PCEko eta IUko presidente ohiak salatu zuen—.\nTrebiñu eta Urduña Arabarekin batera egongo dira alarma egoeran\nAlarma egoerari baiezkoa eman dio Espainiako Kongresuak: maiatzaren 9ra arte egongo da indarrean.\nEAEko Arartekoa kezkatuta dago pandemia garaian hizkuntza eskubideak urratu direlako\nZerbitzu publiko batzuetan euskaraz artatua izateko eskubidea ez dela bete salatu du Arartekoak, eta gogora ekarri herritarrek aukera izan behar luketela nahi duten hizkuntza ofizialean hitz egiteko.\nMaskara derrigorrezkoa izanen da 6 urtetik gorako haurrentzat. Kulturaren sektorea erabat geldirik egonen da.\nPositiboek gora egin dute Hegoaldean, eta 1.777 kasu atzeman dituzte\nEgindako PCR eta antigeno probetan ere gorakada egon da, eta 21.443 proba egin dituzte. Txibiteren iritziz, «zailak» izango dira udazkena eta negua, eta Eusko Jaurlaritzak uste du «egun batzuk» itxaron beharko dela ezarritako neurrien eragina zein den ikusteko.


Urnietak Santa Krutz eguna ospatuko du gaur . Noticias de Gipuzkoa\nUrnietak Santa Krutz eguna ospatuko du gaur\nBertan behera gelditu da herri kirolen erakustaldia, baina beste ekitaldiak mantenduko dira\nUrnieta- Urtero bezala, maiatzaren 3an, Urnietak erromeria ospatuko du Azkorten Santa Krutz eguna ospatzeko. Prestatutako egitaraua oparoa da, baina eguraldiaren iragarpen txarra dela medio, hasiera batean 12.00etarako iragarrita zegoen herri kirolen erakustaldia bertan behera uztea erabaki da. Beste ekitaldiak, aldiz, mantenduko dira.\nHonela, 11.00etan meza izango da ermitan, 11.45ean trikitixa doinuak hasiko dira Zabale eta Larrañagarekin. 13.00etan bertsoak, Anjel Larrañaga eta Mikel Mendizabal bertsolarien eskutik. Erromeria amaitzeko, berriz, ere trikitixa doinuak izango dira. Ondoren, jaia Oianume jatetxera lekualdatuko da, bertan bazkari herrikoia antolatu baitute. Bazkalostean, bertsolariak eta trikitixa soinua izango dira jatetxean bertan.\nAutobusaUrnietako Udaletik jakinarazi dutenez, Azkortera bertaratu nahi duen ororentzak autobus zerbitzua egongo da. Autobusa Pintore kaletik irtengo da 9.30etik aurrera. Autobusak behar beste joan-etorri egingo ditu. Hori bai, azken igoera 12.00etan egingo du. Aldiz, herrira itzultzeko azken bidaia 14.30ean burutuko du. - A.M.


Violencia y discriminación durante la 7º “Trans Pride March” de Estambul [Castellano y Euskera] - ROJAVA AZADI\n20 de junio, 2016 Editor\t0 comentarios\nLa policía ataca a los grupos de trans que tratan de protestar en #TransPride de #Istanbul mucha violencia policial pic.twitter.com/FY0GSIkKu9\n— Rojava Azadi (@RojavaAzadi) 19 de junio de 2016\nEn la #TransPride la policía turca tira gas para disolver a los pequeños grupos que tratan de protestar #Istanbul pic.twitter.com/1Zrzycyjw8\nPoliziak Estambuleko “trans pride” manifestazioa burutzea galarazi du\nPoliziak Taksim-eko (Estambul) kaleetan burutu behar zen Trans Harrotasun Martxa bortizki erreprimitu du. Eguerditik aurrera ehundaka poliziek Taksimeko kaleak moztu dituzte horrela manifestariak bildu ez zitezen. Aktibista talde txiki batzuek manifestazioa gauzatzen saiatu dira baina segurtasun indarrek gas negar-eragile, plastikozko pelotak eta tanketa bat erabiliz talde hauek dispertsatzen saiatu dira. Hainbat pertsona atxilotuak izan dira, haietako bat kazetaria izanik eta beste hainbat zauritu egon direlarik.\nEstambuleko gobernazioak Trans Harrotsaun Martxa hau debekatzen duen lehen aldia da,\nherritarrenganako eta batez ere parte hartzaileenganako segurtasun falta argudiatuz eta segurtasun indarrekin kolaboratzera deituz. Antolatzaileek Estambuleko alkatea, poliziako burua eta AKP partidu politikoaren agintepean dagoen barne-arazoetako ministerioa segurtasun falta horren erantzule egiten dituzte. “gizartean garatutako gorroto kultura hau eraso hauen oinarri dira eta, komunikabideen bitartez LGTBI pertsonak itu bihurtzen dira (…) Bere arau propioa gizarte osoan eta arau honengatik gobernatzen ez direnen patua imposatzen duen sentsibilitate honek kurdu, alevi, armeniar, greko, romani, LGTBI pertsonen, emakumeen eta langileen hilketak baino ez ditu ekarriko.” azaltzen du antolatzaileen ohar ofizialak.\nTalde ultranazionalista eta islamikoak inguruko kaleetatik ibili dira eta LGTBI ekintzaile desberdinak erasotu egin dituzte. “Alperen Ocaklari” talde islamikoak eta “Anatoliako gazte islamikoak” (MAG) manifestazioa burutzea galaraziko zutela publikoki adierazi zuten. “Nahi dutena egin dezakete, nonahi bildu daitezke, baina ez duguna nahi Ramadan hilabete bedeinkatuan gure herriaren lur sakratutik biluzik ibiltzea” . Pasadan urtean LGTBI harrotasun martxa debekatua izan zen Ramadan hilabetearekin kointziditu zuelarik eta polizia eta manifestatzaileen aurkako istuluak gertatu ziren. Hau da Turkian egiten den zazpigarren Trans Martxa, zeinek aste beteko protesta jardunaldiak irekitzen dituen LGTBI borrokak kaleratzeko foru, exposizio eta aktibitate desberdinen bidez. Aste hau talde eta\nindibidualitate ezberdinek antolatzen dute. Urte hasieran biltzen hasten dira era horizontal eta antiautoritarioan antolatuz. Hurrengo igandean, ekainak 26-an Taksim-etik aterako den harrotasun martxak amaiera emango dio borroka aste honi. Martxa hau ere debekatua eta mehatxatua izan da.\nTurkian homosexualitatea zigortua ez dagoen arren, LGTBI kolektiboarenganako areriotasun sakona existitzen da. Urtero gertatzen diren ehundaka erailketa eta erasoek azaltzen dituzten bezala. Gorrotozko krimen hauek prostituzio transexualean, osasun eta heziketa eskubideen faltan eta autoritate politiko eta komunikabideen aldetiko mespretxu publikoan aurkitzen dira batez ere. Aste honetan Turkiako Yeni Akit egunkari kontserbadore eta erlijiosoak Orlandoko sarraskiari buruzko berria publikatu zuen “50 gay perbertitu taberna batetan erail dituzte” textualki esanez.\nSara A. de Ceano-Vivas Núñez-ek idatzia\n← Convocatoria para la promoción y la visibilización de la solidaridad de las mujeres el 20 de junio «Día del Refugiado», desde la Plataforma de lucha de las mujeres que están cautivas por la fuerza\nIndignación y Tristeza: fotografías →


Egoitza zentroa bazterkeria eta marjinazio egoeran dauden pertsonentzat - egoitza - egoitza\nEgoitza zentroa bazterkeria eta marjinazio egoeran dauden pertsonentzat\nGizarte bazterketa egoeran dauden pertsonentzako gizarte-inklusiorako esku-hartze programak dituen bizilekua eskaintzea.\nInteresatua erroldatuta dagoen udalerriko oinarrizko gizarte zerbitzuak\nGipuzkoako lurralde historikoko udaletxeak.\nMarjinazio eta edo gizarte bazterketa egoeran dauden pertsonak eta familiak, gizarteratze prozesu espezializatua hasiera emateko jarrera egokia, jarraitzeko gaitasuna eta prozesu horri eta profesionalen esku-hartzea onartzen dutenak.\na) 18 eta 64 urte bitartekoa izatea.\nb) Gipuzkoako Lurralde Historikoko udalerri bateko errolda, eskaera baino 6 hilabete lehenagokoa eta legezko bizilekua eta benetakoa izatea bertan. Salbuespen gisa, eskaera data baino gutxienez 6 hilabete lehenagotik Gipuzkoako gizartean errotuta daudela frogatzen dutenak legezko bizilekuaren eskakizuna betetzetik salbuetsita geratu ahal izango dira.\nc) Gizarte bazterketa maila jakin bat erakustea, baliabidearen beharra zuritzearren.\nd) Profesionalek gidatutako esku hartze sozialak eta gizarte eta hezkuntza arlokoak onartzeko gai izatea; eta gizarteratzeko prozesua egin ahal izateko baliabide pertsonalak izatea.\ne) Osasun egoerari dagokionez, osasun erakundeetan asistentzia etengabe edo ziklikoaren beharrik ez izatea, eta zentroetan osasun publikoko neurririk hartu behar ez izatea.\nf) Programaren helburua larriki asalda dezakeen portaera nahasmendurik eta/edo jarrerarik ez izatea\nfamilia liburua gizarte bazterketa egoeran dauden familientzako egoitzen kasuan\nUdalaren gizarte txostena edo bideratu duen entitatearen txostena\nGipuzkoako Lurralde Historikoko udaletako Oinarrizko Gizarte Zerbitzuak.\nErabakitzeko gehieneko epea hiru hilabetekoa izango da Gizarte Politikako Departamentuan eskaera jasotzen denetik.\nBeste dokumentu batzuk eskatu daitezke bere egoeraren diagnostikoa lantzeko.


About: Iñigo Martínez\nIñigo Martinez Berridi (Ondarroa, Bizkaia, 1991ko maiatzaren 17a - ) futbolari bizkaitarra da, Realean jokatzen duena atzelari lanetan. Realaren harrobian aritutako jokalaria da, 2009-2010 denboraldian bigarren taldera saltoa egin zuelarik. 2011ko abuztuaren 27an egin zuen debuta lehen taldearekin, Gijóngo El Molinón estadioan hain zuzen. Orduz geroztik lehen taldeko jokalaria da.\nIñigo Martinez Berridi (Ondarroa, Bizkaia, 1991ko maiatzaren 17a - ) futbolari bizkaitarra da, Realean jokatzen duena atzelari lanetan. Realaren harrobian aritutako jokalaria da, 2009-2010 denboraldian bigarren taldera saltoa egin zuelarik. 2011ko abuztuaren 27an egin zuen debuta lehen taldearekin, Gijóngo El Molinón estadioan hain zuzen. Orduz geroztik lehen taldeko jokalaria da. (eu)\nInigo Martinez 2015.jpg\nIñigo Martínez (eu)\nIñigo Martinez Berridi (eu)\nMostro, Kokolu (eu)


Udalak herritarrekin adostuko du herriko TAO sistema prozesu parte-hartzaile batekin | Mondraberri Arrasateko Ataria\nHasiera Albisteak Udalak herritarrekin adostuko du herriko TAO sistema prozesu parte-hartzaile batekin\nEgun 13.196 ibilgailu daude Arrasaten, 1,5 etxebizitza bakoitzeko. 2007an 2,98 desplazamendu burutzen zituen arrasatear bakoitzak eguneko; egun 3,4. Ibilgailu pribatuaren erabilera egun %46koa da, 2007ko %38,6-aren aldean. CO2 isurketa gehien garraioak sortzen du: %31,3 zehazki, industriaren %30,9-aren aldean.\nBestalde, herritarrek ekarpenak burutu ditzakete Gune Informatiboetan bertan, Etxaluze, BAZ, Kulturate eta Kiroldegian ezarri diren postontzi, edota www.arrasate.eus/eu/tao web orrialdean.\nArrasate jasangarriagoa eta erakargarriago baten alde\nEgun 13.196 ibilgailu daude Arrasaten, 1,5 etxebizitza bakoitzeko. Azken bost hamarkadetan ibilgailu pribatuaren hazkundea nabarmena izan da. 2007an 2,98 desplazamendu burutzen zituen arrasatear bakoitzak eguneko; egun 3,4. Ibilgailu pribatuaren erabilera orain %46koa da, 2007ko %38,6-aren aldean. Arrasaten CO2 isurketa gehien garraioak sortzen du: %31,3 zehazki, industriaren %30,9-aren aurretik.Datu hauek eskuan Arrasateko Udalean mugikortasun eredua jasangarriago bilakatu nahi da eta hirigunea oinezkoentzako izatea, autoen fluxua gutxituz. Arrasate jasangarriagoa eta erakargarriago baten alde.\nExpress modalitatea: 9:00etatik 20:00etara 30’’\nAtxikita Udalak landu berri duen TAO sistemaren nondik norako guztiak xehetzen dituen eskuorria. Liburuxka hau Arrasateko etxe guztietara bidaliko da.*\nEdozein zalantza argitzeko Udaleko bulegoetara bertara daiteke, 943 25 20 00 telefonora deitu edota udala@arrasate.eushelbidera mezu bat idatzi.\nMugikortasun Planaren datuak:\nArrasaten guztira 12.789 aparkaleku plaza daude:\n– 6.555 galtzadan, (%51,2)\n– 6.234 galtzadatik kanpo (%48,8)\n– Galtzadan dagoen aparkalekutik, gehiengoa librea da (%91)\n– Galtzadatik kanpoko aparkalekutik, gehiengoa pribatua da (%90)


Ikastaro batek tresna digitalen berri ematen die gazteei, sare sozialetako markaren bidez laneratzea errazteko\nIkastaro batek tresna digitalen berri eman die gazteei, sare sozialetako markaren bidez laneratzea errazteko\nNafar Lansare-Nafarroako Enplegu Zerbitzuak horrelako prestakuntza eskaintzen duen lehen aldia da, eta 14 pertsonak parte hartu dute\ncamera_alt Ikastaroaren amaieraren irudia, parte-hartzaile batzuekin, irakasleekin eta Carlos Amatriain Nafarroako Gazteriaren Institutuko zuzendari kudeatzailearekin. Deskargatu irudia collections Irudi galeria\nHamalau gaztek parte hartu dute Nafar Lansare-Nafarroako Enplegu Zerbitzuaren 'Marca personal y emprendimiento juvenil' ikastaroan. Prestakuntza horrekin, Interneten sortu eta bereziki sare sozialetan ezagutarazten duten identitate digitalaren bidez, gazteen laneratzea erraztu nahi da.\nIkastaroaren itxiera jardunaldian, Carlos Amatriainek, Nafarroako Gazteriaren Institutuko zuzendari kudeatzaileak, nabarmendu duenez, “ikastaro honek gazteriaren egungo aktualitateari lotutako gaiak eta formatu berriak aztertzeko bide berria zabaltzen du”. Gainera, gazteen ahalduntzearen garrantzia nabarmendu du, lan paradigma berrian aldaketa sustatzeko gazteen talentua balioan jarri du, hala Nafarroako enpresak gazteak kontratatzera animatu ditu.\nFormazioa, Nafarroan berritzailea, azken hilabetean gauzatu da. Balcno Metro enpresako Irene Echeverríak, eta Matukio aholkularitzako Danny Imízcozek eman dute ikastaroa, biak sare sozialen kudeaketan esperientzia duten ekintzaileak dira. Biek lan mundura sartzerakoan norberaren markak duen garrantzia azpimarratu dute.\nIkastaroan, besteak beste, norberaren ezaugarrien ezagutza, sare sozialetan norberaren proiektuaren garatzeko teoria eta praktika, komunikazioa eta hizlaritza teknologia berrietan. Halaber bideo eta argazki ediziorako tailerrak egin dira, hala nola marketing digitala.\nGainera, formazioak gazteen ekintzailetza eta norberaren marka sortzeko beharrezkoa den komunikazio digitala izan du ardatz eta 2020-2023 Gazteriaren Foru Estrategiak zehaztutako lerroak jarraitu ditu, gazteen lan aukerak ahalbideratzeko zentzuan.\nIkastaroaren amaieraren irudia, parte-hartzaile batzuekin, irakasleekin eta Carlos Amatriain Nafarroako Gazteriaren Institutuko zuzendari kudeatzailearekin.\nDownload Ikastaro batek tresna digitalen berri eman die gazteei, sare sozialetako markaren bidez laneratzea errazteko as PDF


Haurren premiazko harrera egiteko familiak behar dira Araban - Araba - Alea.eus\nHaurren premiazko harrera egiteko familiak behar dira Araban\nErredakzioa 2020-11-19 19:07\n6 urte arteko haurren urgentziazko harrera egiteko 10 familia bilatzen ari da Arabako Foru Aldundia. Kanpaina bat abiarazi du babesgabetasun egoeran dauden adingabeei buruz sentsibilizatzeko.\n"Euren bizi garapenaren hain funtsezko une batean haur horiek egoitza baliabide batean bizi behar ez izateko", 2021ean premiazko harrera egiteko prest dauden 10 familia behar dira Araban, aste honetan Aldundiak jakinarazi duenez. "Urgentziazko harrera lehen mailako premia da gure lurraldean", ohartarazi du Emilio Sola Gizarte Politiken Saileko foru diputatuak.\nIzan ere, babesgabetasun egoeran dauden haur eta nerabeen harrera konpromisoa hartzeko prest dauden familiak aurkitzeko kanpaina bat aurkeztu du Aldundiak. Solarekin batera izan dira Rosalen Sanchez Arriola, Gizarte Ongizaterako Foru Erakundeko Familia Harrera eta Adopzio Unitatearen burua, eta Itziar Martinez de la Hidalga, harrerako ama; azken horrek bere esperientziaren berri eman du aurkezpenean.\nBesteak beste, Baduzu zer eman, egin harrera izenburuko bideo bat plazaratu dute. Bertan, Arabako Familia Harrerako Programa (Paafa) osatzen duten hamar guraso dira protagonista. Lehen eskuko kontakizunetik abiatuta, beste familia batzuk gonbidatu nahi izan dituzte euren etxeak premian dauden haurrekin partekatzera.\nNola hurbildu familia harrerara?\nEgitasmoan parte hartu eta familia harrerara hurbildu nahi duen pertsona oro foru programak hilero Gasteizen egiten dituen informazio hitzaldietara joan daiteke. Hurrengo topaketa datorren astelehenean izango da, azaroaren 23an, San Prudentzio Fundazioaren egoitzan; Dato kaleko 43. zenbakian.\nNolanahi ere, interesa duen edonor Harrera Programarekin harremanetan jar daiteke:\n945 77 30 52 telefono zenbakian.\nacogimiento@araba.eus helbide elektronikoan.\nFamilia berri bat\nHaurren Nazioarteko Egunaren bezperan egindako agerraldian, foru diputatuak gogorarazi du haurrak euren familietatik bereizteko beharra dela haurtzaroa babesteko esku hartzeetan gerta daitekeen egoerarik konplexuenetako bat: "Gure ingurunean badira haur eta nerabe batzuk, hainbat arrazoirengatik ezin direnak beren jatorrizko familiekin egon, ez direlako behar duten arreta, zaintza eta maitasuna emateko gai".\nBabesgabetasun egoeran dauden umeek abandonua, tratu txarrak edo zabarkeria jasan dituzte. Ondorioz, horietako asko familia berri batean sartzen dira, harreran edo adopzioan, edo babes zentro batean amaitzen dira. "Euren behar emozionalei, materialei eta sozialei erantzungo dien ingurune egonkor batean bizitzea" da Aldundiaren kanpainaren helburua.\nAraban, harrera familiak behar dira 0 eta 18 urte bitarteko adingabe askorentzat, baina, gaur egun, "lehentasunez eta urgentziaz", harrera familiak behar dituzte "neba-arreba taldeek, premia bereziak dituzten adingabeek, nerabeek eta bakarrik dauden adingabe atzerritarrek", Emilio Solak azaldu duenez.\nModalitate horretan, harrerak gehienez sei hilabeteko iraupena du, salbuespenezko kasuetan izan ezik, eta batez ere sei urtetik beherako haurrentzat dira, haien etorkizunari buruzko erabakia hartzen den bitartean.\n73 familia, 99 adingabe\n2020an, zazpi adingabe egon dira urgentziazko harrera egoeran 3 familiarekin, eta, 2021erako helburua 10 familia lortzea.\nEdozein modalitatetan haurren harrera egingo duten familiak 73 dira guztira. Horietatik 28 besteren familiak dira, eta 28 familia horiek 37 haur eta nerabe hartzen dituzte. Guztira, 99 adingabe daude familia harreran.


«Ez nuen onartu nahi utzi beharra neukala» | Culture | Naiz\nMAY. 04 2022 - 06:10h\n«Ez nuen onartu nahi utzi beharra neukala»\nEz zion bere buruari onartu nahi. Txapelketa Nagusiari agur esateko unea iritsi zaio Jon Maiari. 1993tik zazpi Txapelketa Nagusitan hartu du jarraian. Lau finaletan kantatu du eta 2009an hirugarren postua egin zuen.\nJon Maiaren azken partehartzea Amurrion izan zen, 2017an. (Jaizki FONTANEDA | FOKU)\nOrain aste gutxi hartu du erabakia. Bertsozale elkarteak erantzuna emateko ezarri zuen epea amaitzear zela. «Kasik ez nuen pentsatu ere egin nahi horretaz. Ez nuen onartu nahi utzi beharra neukala [irribarrea].\nEta eguna iritsi zenean nahiko garbi ikusi zuen ezetz esan behar nuela. «Iristen da unea zure buruari onartu behar diozula txapelketako zure denbora joan dela. Orain ez diodala eskaini txapelketari eskaini beharko niokeen denbora».\nEz gaude ohituta betirako erabakiak hartzen. Hala dio. «Bizitzan hartu dudan bakarrenetakoa da ia seguru atzera bueltarik ez duela sentitzen dudana. Eta horrek bertigoa ematen dizu. Hamabi urterekin hasi nintzen honetan, pentsa! Eta asko kostatzen zait uztea. Eta zure denbora ere pasatu dela onartzea ere bada. Hori ere kosta egiten da. Ni beti izan naiz oso txapelketazalea, eta zentzu horretan gggorra egiten zait nire bizitzaren etapa hori itxi behar dudala. Eta pasatu dela».\nErabakia hartzen lagundu dio bizi duen momentu bereziak. «Oso ondo sentitzen naiz, asko betetzen nauten proiektuak ditut esku artean, tartean ‘Kantu bat gara’, eta horrek lagundu dit erabakia hartzen», esan du.\nZortedun sentitzen da. «Izugarrizko poza da adin honetara iristea hainbeste gauza egiteko aukerarekin. Nire momentuaren onenean sentitzen naiz, pasa ditut askoz momentu okerragoak hau baino. 49 urterekin seguraski inoizko proiekturik handienetara iritsi naiz eta oso-oso pozgarria da. Hori da nire garaipenik handiena. Umetan hasten duzun bidea da, ez dakizuna noraino eramango zaituen, eta 50 urte betetzera zoaz eta oraindik honetan jarraitzen duzu. Oraindik sentitzen duzu jendeak nahi duela zu hor egotea, bestela ezingo zenuke jarraitu, noski, eskaerarik ez balego. Eta zuk baduzula egiteko ekarpenik».\nTxapelketari esan dio agur, ez plazari. «Bertsoa, kantua eta dokumentala uztartzen ditut orain. Baina bertsoa da inoiz utzi ez dudan gauza bakarra. Bertsoa nire etxea da. Tarteka etxetik ateratzen naiz eta abenturak bizitzen ditut, baina beti itzultzen naiz bertsora. Eta inoiz ezingo diot bueltatu bertsoari berak eman didan guztia. Eta mila urte iraungo banu ere kantatzen inoiz ez nioke emango berak niri emandakoa. Bertsoari zor dizkiot lantzen ditudan beste proiektu guztiak ere. Azkenean hori da nire sentimendua. Bertsoak eman dit lekua eta izena. Txapelketak asko eman dit. Hori zor diot eta jendeak edozein herri eta auzotatik deitzen didan bitartea nik segiko dut», adierazi du.\nTxapelketa Nagusian azken partehartzea Amurrion izan zen, 2017an. Ez zekien azkena izango zenik. «Nire agurra agertokian izatea nahi nuen. Baina egun hartan ez nekien, nahiz azken agurran esan nuenagatik badirudien banekiela». Sare sozialen bidez agurtu zen atzo bere jarraitzaileez.\n2022ko Bertsolari Txapelketa Nagusiko parte-hartzaileen izenak jakinarazi dituzte


Ernest Hemingway - Agurea eta itxasoa\n—Joan ari Hemingway'rengana eta eskatu akiok baimena bere nobela euskeraz argitaratzeko.\nBere aldetik ere, Aita Goenaga ari zitzaidan\n—Egingo didazu mesede ori, Artetxe. Hemingway oso zala zezen-korrida zalia, danak dakite. Udara iritxi zan. Jakin nuan abustuko korrida egunetan Hotel Maria Cristinan egoten zala. Baita ere itz egin Doña Maria, Dunixi idazlearen emaztearekin. Doña Maria bait da Hotel orretako zuzendari argia.\nHemingway agertzen zanian albistia emango zirala agindu ziran. Baita, igande eguardi ondo batian zintzo asko teleponoz abixua eman ere. Hemingway'k, alegia, korrida bukatzian hotelian agertaldi bat egingo zuala.\nAlaxe zan, jakiña. Jende apañez betetzen azi ziran saloiak. Alako batian Hemingway bizarduna agertu zan. Doña Maria'k gerturatzeko kiñu egin ziran. Baño etzan errexa idazlearekin alkarizketa. Ez bai nintzan ni bakarrik bere zai. Gañera, automobilla zai zeukan. Biarritz'a bait zijoan berealaxe.\n—Mendi inguru oetako izkuntzan agertu nai litzake zure "El viejo y el mar". ¿Baimena ematen al-dezu?\nOna emen, irakurle, Hemingway'ren nobela euskeratuta. Bera, idazlea, bitartean joan zitzaigun.\nGuztiak egiak ez diranik ezin diteke esan. Mundu guzi zear asko ibilli zan Hemingway. Arriskuak etzuan beiñere ikaratzen. Ba zirudin eriotzak beti alako dei berezi bat egiten ziola. Odolgaitzaren intziriak nun-naitik entzutian an zan laister asko. Eriotzaren ikuituak mugitzen zuan Hemingway'ren luma azkarra. Eta eriotzarekin batian bizitzaren bultzadak.\nBeste aldetik berriz bere liburuetan, bere obran dago bere biografi oso-osoa. Baño bere barren bizitza azaldu naiak, narzisismoak ez darabilki, bere barrena askatu naiak baizik. "Barrena askatzeko idazten det" —esan zuan bein. Hemingway'en aurtzarora bultzatzen gaitu sentimentu onek.\nSentimentalismoakin ez du ezer ikusi nai. Erretorikakin ere ez. Izenak eta itzak apaintzea etzaio inporta, edo ta onen atzetik ez dabil. Baño ez pentsa traketza danik idazten: ez orixe. Berak berekiko estiloa asmatu zuan, berari ondoen zetorkiona. Onetan bere intuizioak asko izandu eskritoreak bere orpotik ibilli naiean, bera imitatuaz, baño onetarako bere izakerari ez diote begiratzen. Berriro ere esan bearra dago. Hemingway'en bizitza eta obra ezin ditezkela zatitu.\nBeti emozio ondoren ibilli bear orrek badu motiboa. Hemingway'en idazteko motorra emozioa da. Emoziorik gabe ez daki idazten. Emozioak, bizitzako tensioak sortzen dio gaia.\nEmozio bear onek kalte egiten dio mesede baño. Askoren ustez bizitza azalean dabill beti. Ez da ori uzte zuzena. Hemingway'k bere lana guztiz benetan artzen bait du. Ez dabill beiñere txantxetan, orrela iruditu arren zenbaiteri.\nAita sendagillea zuan, indio tartean zebillen medikua. Makiña bat gauza ikusitako gizona. Semea txikitan bere inguruan ibiltzen zan noski. Aitaren estutasunakin batian, semeari ere oso goiz sortu zitzaion barrengo larria.\nHemingway'k badu liburu batian Nick Adams, personaje bat, mediku baten semia. Mediku au alegiñean ari da bi egun buruan, baño alperrik, india aurdun batekin. Orduan indiaren senarrak bere lepoa ebakitzen du desesperatuta... Nick ez dago batere dudarik, Hemingway bera da.\nPeriodismoa gaztetan egiñikan azi omen zan literatura bidean. Gaur eguneko periodismo estiloakin asko dauka zer ikusi Hemingway'ren estiloak.\nBaño bere idazteko jatorri berezia, nundik ote datorkigu? Mark Twain'en zenbait tipok ba dute Hemingway'ren tipoarekin alako zerbaiten antza. Tipo batzuk, alegia; estiloan ez daukate antzik eta. Baño, dana dala. Ez aztu baita ere ingeles literatura tradizioakin Hemingway'k ez daukala zer ikusi.\nAlkarrizketan batez ere irixten ditu Hemingwayk bere estilo efeto onenak. Gauzak berresatiak, ostera berritzeak ez du batere bildurtzen. Berekiko ritmo apal onekin irixten ditu efeto arrigarrienak.\nEskuartian daukazun liburu auxe da onetan agergai ederra. Itzerdika gauzak adierazten ederki baño obeto daki gañera. Neretzat auxe da idazle onen izakera bereziena. Eta berezitasun au poesiz betetako ixtori onetxek agertzen digu.


Algortako XXVIII. ITXARTU Ibilaldi neurtuaren sailkapenak eta partaideak\nAtrtxibo hauetan ibilaldi luzeko (18,2 km.) sailkapenak, ibilaldi horretan kakartka joan zirenen izenak, ibilaldia amaitu ez zuetenen izenak, Ibilaldi laburreko (6,4 km.) partaide gaztetxoak eta gaztetxu horien bide-lagunen zerrenda ikudi ditzakezu. Ibilaldi luzea: Ibilaldi luzeko...\n2010.10.17: Arroletza (458m) eta Apuko (549m)\nItxartu Mendigoizale Taldeak urriaren 17an, igandea, Arroletza, Sasiburu, Peñas Blancas eta Apuko mendietara joateko mendi-txangoa antolatu du, Gurutzeta auzunetik abiatuz eta bertara itzuliz. Algortatik abiaera: 8:00etan kotxez, Algortako Batzokiaren aurrez aurre dagoen autobus...\n2010.10.12: Algortako XXVIII. "Itxartu" Ibilaldi neurtua\nDuela 28 urtetik hona gertatu bezala, Itxartu Mendigoizale Taldeak Algortako Ibilaldi neurtua antolatu du, bi adin-multzo kontuan hartuta: nagusiak eta gaztetxuak. Nagusien Ibilaldia: Irteera: 8:00etan Algortako Batzokitik Luzapena: 18,2 km. Gaztetxuen...\n2010.09.19: Arkamo mendilerrora, Repico mendira (1184m)\nItxartu Mendigoizale Taldeak Arkamo mendilerrorako txangoa prestatu du, egun osorako. Autobusez Algortatik Arriano-ra (753 m.) joango gara eta hemendik gailur hauetatik igaroko gara: Risco Malo (1.171 m.), Repico (1.184 m.), Kruzeta (1.164 m.) eta Montemayor...\n2010.09.12: XII. Maruri-Jatabeko Herri Ibilaldia\nUrtero lez, Itxartu Mendigoizale Taldea Maruri-Jatabeko Herri Ibilaldia joango da. Algortatik abiaera: 8:00etan, Algortako Batzokiaren parean dagoen bus geltokitik. Joateko era: partaide batzuek eramango dituzten kotxeetan. Ibilaldiaren abiaera: 8:30etan Maruri-Jatabeko...\n2010.09.05: Balgerri (1106m)\nItxartu Mendigoizale Taldeak 2010-2011 mendiurteko egitaruari emango dio egun honetan hasiera, Balgerri (1.1.06 m.) mendira joanez, Ordunteko aintziratik hurbil dagoen Saldeviñas (400 m.) herrixkatik igotzen hasiz. Irteera: Algortako Kirikiño-tik, autobusez,...\n2010.08.15: Begoñara Algortatik oinez\nUrtero bezala, abuztuaren 15ean, gauerdiko 00:00etan, Algortako Batzokitik abiatuko gara gauez eta oinez Begoñako Basilikaraino joateko, ibilbidea batez ere ibai ondotik egingo dugularik. Ibilaldiak 3 ordu eta erdi iraungo du, gutxi gora...\n2010.07.04: Plentzia - Algorta zeharkaldia\nItxartu Mendigoizale Taldeak Plentziatik Algortarako martxa antolatu du uztailaren 4rako. Irteera:8:30etan Algortako metroko geltokian. Zeharladiaren iraupena: 3 o. 30 min. Algortara ailegaera: 13:30etan gutxi gora behera Izen-ematea: Algortako Batzokiko Tabernan dagoen zerrendan...\n2010.06.27: Txulato (946m) mendira\nEkainaren 27an, igandea, Itxartu Mendigoizale Taldeak Txulato (946 m.) mendira joateko txangoa antolatu du, Santa Cruz de Fierro-tik (492 m.) abiatuta. Mendia Portilla Mendatean dago eta mendate horrek Iparraldean dagoen Ayuda ibaiaren arana eta Hegoaldean dagoen Inglares...\nEkainaren 19-2: Elizondo-ra


Alexandre de La Cerda - Wikipedia, entziklopedia askea.\nFontenay-sous-Bois, 1948ko abenduaren 26a (71 urte)\nkazetaria, idazlea eta historialaria\nprix Renaissance des arts (2015)\nAlexandre de Miller de La Cerda (Fontenay-sous-Bois, 1948ko abenduaren 26a-) Euskal Herriko kazetari, idazle eta historialaria da.\nBiarritzez eta Euskal Herri osoaz ikerketa lan ugariren egilea da, baita bere familia jatorri bereziarekin lotutakoena ere, historiaz, kultura zein ondareaz; animatzaile kulturala, bereziki Biarritzen antolatzen diren ekimen askotako bultzatzailea da eta Ipar Euskal Herriko kultura giroan erreferentzietakoa. Poliglota da eta horren baitan euskalduna ere bada.\n1.1 Genealogia aparta\n1.3 Kultura munduan\n1.4 Errusia gogoan\nGenealogia aparta[aldatu | aldatu iturburu kodea]\nBere familiaren genealogia oso berezia da. Arbasoak Gaztelako Erresumako noblezian ditu: Alfonso de La Cerda (1270-1324) Gaztelako Koroa lortzen saiatu zen arrakastarik gabe, Alfontso X.a Gaztelakoak bera errege izateko izendatu arren. La Cerda noble etxea Medinaceli noble etxearen jatorria da.\nFamiliak Ondorengotzaren Gerrarekin 1711n Espainiatik alde egin zuten eta zenbait gorabeheraren ostean 1761ean Errusian plantatu. Tsarren agindupean jarri, ortodoxo bihurtu eta senideen arteko ezkontza ugariren bidez Baltiko aldeko nobleziarekin eta Errusiako aristokrazia ortodoxoarekin bat egin zuten. XX. mendean zehar Biarritzek giro aristokratikoetan lortu zuen ospeak deituta orduantxe hasi ziren Lapurdira familiak egin zituzten bisitaldiak; lehena 1906an izan zen. Alexandre de Roberty jenerala, La Cerdako kondea eta Alexandre de La Cerdaren birraitona boltxebikeek hil zuten eta Alexandre von Miller aitona Nikolas II.aren txanbelana, Errusiako Kanpo Arazoetarako ministro ordea eta Kaunaseko (orduan Kovno) nobleziaren marexala izan zen.\nSophie de Roberty de La Cerda bere izeba erretratu egile ospetsua izan zen.\nParis aldeko Fontenay-sous-Boisen jaioa, sei hilabete zituela joan zen Biarritzera amonarenera. Batxilergo ikasketak 1967an amaitu zituen Parisko École Massillon pribatuan. Hiri berean Medikuntza ikasketak egiteari ekin zion baina Yale Unibertsitatean egonaldia egin eta gero bere urratsak komunikazioaren eta hedabideen mundura bideratu zituen.\nNabarmentzeko moduko lehen parte hartze publikoa 1971ean izan zen; 1930eko hamarkadako Ez Konformistei buruzko eztabaidan Robert Aron, Thierry Maulnier, Jean de Fabrègues, Thierry Pfister edota Patrick Poivre d'Arvorrekin batera.\nHaurtzaroko Biarritzera bueltatuta, 1968an hasi zen irratigintzan Bilbo, Santander eta Donostiako Radio Popularren lehen eta Loiolakoan geroago; 1969-1974 aldian Radio-France izeneko proiektua (Espainiara zihoazen turista frantsesei zuzendua) sortu eta zuzentzea hurbilpen honetan lagungarri suertatu zitzaion.\n1978ko abuztuan Radio Adour Navarre izeneko irratia sortu zuen; Ipar Euskal Herrian eta Gaskoinian lehena izan zen eta ia inork halakorik egiten ez zuen garaian euskarari nahiz okzitanierari lekua eskaini zien, agintariek honelako irratiak bultzatzeko jartzen zituzten oztopoei aurre eginez. Harrezkero hainbat hedabidetan aritzen diren kazetari euskaldun askoren eskola izan zen; han Piarres Lafitte aritu zen, besteak beste. 10 urtez irratiaren zuzendaria izan zen; garai horretan hasi zen Euskal Herriko eta Gaskoiniako historia eta zibilizazioari buruz ikertzen eta hala segitu zuen geroago Bordeleko Courrier Français, La Gazette de Biarritz edo El Diario Vascon. Azken honetan bezala, 1979tik Deian eta Radio Euskadin Ipar Euskal Herriaz Hegoaldean informatu zuen; irrati publikoaren Bidasoaz haraindiko lehen kazetaria izan zen.\nIdatzizko zein ikus-entzunezko beste hedabide batzuetan ere aritu da kolaboratzaile: Journal de la Franco-phonie, Fiesta brava...\nAssociation Française de Relations Publiques delakoan Akitaniako presidente orde funtzioa bete izan du.\nUrtero kostaldeko hiriko Kasinoan egiten den Biarrizko Liburu Saloia bultzatu eta antolatzen du; 2010ean 7. edizioa izan zen. Ildo beretik 1950eko hamarkadan sortu eta geroago desagertu zen literaturaren arloko Trois Couronnes Saria berrantolatzen ibili da eta 2009tik sari banaketa aipatu Liburu Saloiaren harira egiten da, de La Cerda epaimahaiaren buru dela.\nErrusia gogoan[aldatu | aldatu iturburu kodea]\nFamiliaren jatorrietakoa den Errusia ere izan du gogoan eta Euskal Herria -bereziki Biarritzen izan duten eta duten presentzia- eta herrialde eslaviarraren arteko harremanak zenbait ekimenekin bultzatu ditu:\nComité Biarritz-Russie sortu zuen.\nErrusiak Biarritzen duen kontsulordea da. Napoleon III.ak ezarri zuen kargu hau 1917an (Errusiar Iraultza) desagertu zen eta de La Cerdaren ekimenez 2000n berrezarri zen.\nLuxu handiko Bal russe de Biarritz ("Biarrizko dantzaldi errusiarra") antolatzen du. Biarritz-Petersburgo gala ere bai.\nOrtodoxoen Urteberri-egunaren urtarrileko ospakizunak suspertu ditu. Ortodoxoen ondarea ere, bereziki Biarrizko eliza, zaintzen lagundu du.\nAnne emaztea ere -izen osoz Anna Olegovna eta jaiotzaz Tolstoiko kondesa- Saint-Germain-en-Layen (Yvelines) jaiotako errusiar jatorriko noblea da.\nBatez ere bi hedabide hauetan egiten du lan:\nPaperean 1995etik La Semaine du Pays Basque astekarian idazten du. Arte, ikuskizun eta kulturaren atalaren eta Argi eta garbi komentarioaren ardura du.\nUhinetan France Bleu Pays Basque tokiko irrati publikoan ari da; hemen ere aditua den bere gai kutunez ari da, Enquêtes au Pays Basque kronikan.\nAtlantica hilabetekarian eta Cigares & Co aldizkarian ere kolaboratzen du eta Biarrizko Kasinoan asteartero egiten den Mardis de l'Histoire ("Historiaren astearteak") ekitaldian hizlari aritzen da.\nEgun familiak Biarritzen, Behauzen (Amikuze) eta Sent Marçaun (Gironda, Okzitania) dituen etxeen artean banatzen du denbora. Azken honetan Château Miller La Cerda izenpean ardoa ekoizten dute Bordeleko ardoaren eremuaren barruan.\nIdatzi dituen liburuetan bere biografia eta bizitzan zehar garatu dituen gai kutunak islatzen dira.\nBiarritz Folies, CBR, 1996.\nPays Basque entre Nive et Nivelle, Éditions Privat, 1996.\nHistoire et Anecdotes du Casino de Biarritz, Editions du Casino de Biarritz-CBR, 1997.\nNapoléon III, Eugénie et la Chapelle Impériale, CBR, 1998.\nLes Secrets de la Cuisine Basque, Atlantica, 1999.\nLa Tournée des grands-ducs, Atlantica, 1999.\nNathalie de Serbie, la reine errante, Atlantica, 2000.\nPablo de Sarasate, Carrés Musique Séguier, 2001.\nLe Pays Basque d'Antan. Lehengo Euskal Herria, HC, 2008. Bilduma pribatuetatik ateratako 500 txartel postal.\nLe Pays Basque, Sud Ouest, 2009.\nLes Histoires Extraordinaires du Pays Basque, Éditions du Pays Basque, Baiona, 2010.\nCouleurs de Biarritz, Sud Ouest-Cairn. De La Cerdaren' testuak eta Claude Marissalen akuarelak.\nCharmes et secrets des villages de France, Sélection du Reader's Digest.\nLa Peinture basque, Pimientos.\nPierre Lafitte-ri omenaldia lana Euskaltzaindiaren Euskera aldizkarian.\nEdmond Rostand, renaissance d'une œuvre lana Lyon 3 Jean Moulin Unibertsitatea.\nBiarritz Folies liburuak Tolosa Okzitaniako Acadèmia dels Jòcs Florals edo Lore Jokoetan zilarrezko domina eta Rouzaud sariduna.\nPays Basque entre Nive et Nivelle liburuak berriro ere Rouzaud Saria eta Académie Française hizkuntza erakunde araugilearen Georges Goyau Saria lortu zituen.\nHistoire et Anecdotes du Casino de Biarritz lanari Trois Couronnes sarien barruan Louis Ducla Saria eman zioten.\nNapoléon III, Eugénie et la Chapelle Impériale lanak arestian aipatutako Lore Jokoetako Akademiaren Fayolle Fundazioaren saria jaso zuen.\n2001ean Baionako Herriko Etxeak eta Eusko Ikaskuntzak urtero banatzen duten euskal kulturaren ohorezko saria jaso zuen.\nSarako Idazleen Biltzarrak bi urtean behin ematen dituen bi sarietakoa lortu zuen 2010ean; beste saria Eñaut Etxamendik lortu zuen. Euskal Herriaz frantsesez idatzi duena saritzeko izan zen. Bere lanak aurkezten ia hasieratik Biltzarrean parte hartu du.\nEuskal Herrian jasotako azken bi ohore hauek bereziki preziatzen ditu; hauxe zioen de La Cerdak: « Sarako Biltzarreko sariak neure zoriontasuna asebetetzen du eta Eusko Ikaskuntzak eta Baionako Herriko Etxeak euskal kulturaren ohorezko sariduna izateagatik emandako makila neure betiereko "marexal makila" izango da. »\n↑ Era publikoan gehien erabiltzen duen izena Alexandre de La Cerda da. Alexandre (de) Miller de La Cerda ere baliatzen duenetakoa da. Bere izen osoa Alexandre Nicolaevitch de Miller (edo von Miller), comte de La Cerda ("La Cerdako kondea") da. Ikus genealogiari buruzko webgune hau, Rodovid.\n↑ Alfonso de La Cerda Fundación Medinaceli webgunean.\n↑ La Tournée des grands-ducs liburua, 12-15. or.\n↑ Biarritz Folies liburuan agertzen den biografia.\n↑ 2002ko euskal kulturaren berrikuspenean de La Cerda Allande Sokarrosek aipatua; ikus 68.or.\n↑ Saria Prix-litteraires.net webgunean. Literalki Trois Couronnes ("Hiru koroak") frantsesez Aiako Harriari deitzeko erabiltzen den forma da.\n↑ De La Cerda Sud Ouesten, 2010eko irailaren 27a.\n↑ La Semaine du Pays Basque, 2010eko apirilaren 2-9a.\n↑ Kronikak France Bleu Pays Basque irratian.\n↑ Château Miller La Cerdaren webgunea.\n↑ Iturria: liburuko biografia.\n↑ Liburua Sud Ouesten argitalpenen webgunean.\n↑ Liburu artean eleketan, Berria, 2010eko apirilaren 6a.\n↑ Elkarrizketa Garan, 2010eko apirilaren 6a.\n↑ La Semaine du Pays Basque, 2010. Frantsesetik itzulita.\n(Frantsesez) Bere webgune pertsonala.\n(Ingelesez) (Frantsesez) (Errusieraz) Château Miller La Cerda ardogilearen webgunea.\nISNI: 0000 0000 5337 7849\nBNF: 12146709x (data)\nOrriaren azken aldaketa: 11 urria 2019, 10:58.


Aixerrotako ingurumena biziberritzeko lanak\nAixerrotako ingurumena biziberritzeko lanak egingo ditu Udalak, kostaldeko txilardi atlantikoaren eremua handitzeko proiektu baten bidez\nUdalak Aixerrotako itsaslabarraren gainean dagoen eremuko ingurumena hobetzeko lanak egingo ditu laster, babestutako espezie autoktonoa den kostaldeko txilardi atlantikoa (Erica vagans) bere onera ekarriz. Zeregin horiek aste honetan hasten dira eta 31.162 euroko aurrekontua dute; horietatik %75 Eusko Jaurlaritzako Ingurumen, Lurralde Plangintza eta Etxebizitza Sailak jarriko ditu. Udalak, bere Ingurumen Arloaren bidez, eta Eusko Jaurlaritzaren eta Foru Aldundiaren laguntzarekin, Galea inguruko itsaslabarren ingurumena lehenera ekartzeko lanak egiten ditu 2014tik, gure udalerriko gune pribilegiatua baita. Beraz, Aixerrotan egingo den jarduera Galean egindako ekintzen jarraipen gisa ulertzen da, han jada txilardi atlantikoa birsortzen ari baita. Kostaldeko txilardiak habitat-mota urria, delikatua eta biodibertsitate handikoa osatzen du, eta azken hamarkadetan galdu egin du bere hedadura potentzialaren zati handi bat gizakiaren ekintzaren ondorioz.\nEsku hartuko den lurzatiak 3.100 m2 inguruko azalera du, eta Aixerrotako errotaren inguruan dago, oinezkoen pistaren eta itsaslabarraren artean. Eremu osoak, Arrigunagako hareatzatik Gotorlekuraino doanak eta aipatutako lursaila hartzen duenak, zortzi hektareako azalera du guztira. Getxoko eta inguruko herrietako biztanleek asko erabiltzen dute paseatzeko edo bizikletan ibiltzeko.\nHabitat interesgarria eta babestua\nLandare-estalduraren eta habitaten ikuspegitik, Aixerrota multzoan lau eremu nagusi bereizten dira: belardi erdi-naturala, sasitza, txilardi finkatua eta albitz-belardia (albitzak, tamaina handiko landare gramineoa, nagusi diren larrea). Hain zuzen ere, jarduketak helburu duen lurzatia albitz-belar eremu horretan kokatzen da. "Txilardi finkatuari hazten eta hedatzen laguntzea da lanekin bilatzen dena, giza jardueraren ondorioz azken hamarkadetan galdu duen lurralde potentziala berreskura dezan. Gainera, Europar Batasunaren ‘Habitataren Zuzentarauak’ babestutako eremua da”, Ingurumeneko Hiri Zerbitzuetako eta Ingurumen Kalitateko zinegotzia den Joseba Arregik azaldu duenez.\nBizkaiko alderdi honetako itsaslabarretan eta kostaldeko txilardietan hainbat flora- eta fauna-espezie endemikoak daude. Espezie horietako askok mehatxu-mailaren bat dute, habitat hori delikatua eta urria delako. Espezie hauen biziraupenean eragin zuzena du txilardiak: belatz handia, belatza, belea, harkaitz-zozo urdina, mozoloa edo txinbo burubeltza. Era berean, oso egokia da bertan narrastien zerrenda zabal bat aurkitzeko: Schreiber muskerretik hasi eta suge espezie ezberdinetaraino, ekosistemaren osasungarritasunean eta mikrougaztunen eta intsektu handien kontrolean paper garrantzitsua betetzen dutenak. Gainera, Arregik gehitzen duenez, "txilardiaren berreskurapenarekin apo lasterkariarentzat (Epidalea calamita) bizi-baldintzarik onenak sortu nahi ditugu, Espezie Mehatxatuen Euskadiko Katalogoan kaltebera gisa sailkatuta eta Europako Habitat Zuzentarauan sartuta baitago. Espezie hori Azkorriko eremura mugatuta dago, eta birsortzeko proiektatutako eremura hedatzea oso interesgarritzat jotzen dute adituek populazioaren biziraupenerako eta eskualdeko biodibertsitaterako”.\nAzaldu den bezala, proiektu berritzaile honen helburua txilardi-eremu finkatuaren hedadura handitzen laguntzea da, eta, horretarako, gauzatu beharreko hainbat eragiketa proposatzen ditu. Lehenengoa, esku hartzeko eremua zatitzea eta babestea, hesi perimetral baten bidez (akazia-zurezko zutoinez eta ehiza-sare batez osatutako sistema batekin), pertsonak eta etxeko animaliak barrura sartzea eragotziko duena. Bestalde, txilardiaren landaketa bat egingo da, korroetan, jarduketa-azalera osoaren% 25ean, hiru arrazoirengatik: birsortze-eremu osoa babesik gabe ez uzteko; albitz-belardiak berak babestu ditzan eguraldi txarretik, errotze-urteetan; eta landarea ahalik eta gehien kontzentratu ahal izateko, txilardiaren landareztatze-dentsitate optimoa lortzeko. Hirugarrenik, itsaslabarraren ertzaren ondoan babes-zerrenda bat gordeko da, non sasitza nagusitzen den, aipatutako korroetan sasitza horrek aurrera egin ez dezan. Eta, azkenik, esku-hartzeko gunearen eta pasealekuaren artean proiektua azaltzen duen informazio-panel bat jarriko da.


2009 Durangoko Duatloi -Argazkixak-\nGaia: 2009 Durangoko Duatloi -Argazkixak- Dom Mar 22, 2009 1:15 am\nIrteera ordua: 13:30 Polixan\nBueltan Ondarroan afarixa (ezin dounak bidian entrenau, tabernan entrenau biharkou ba!)\n1 Nagore x2\nAzken edizioa Gorka-k egina Dom Abr 26, 2009 12:02 pm-an 1 aldiz.\nGaia: Re: 2009 Durangoko Duatloi -Argazkixak- Dom Mar 22, 2009 10:43 am\n2 Iñaki Sola\nGaia: Re: 2009 Durangoko Duatloi -Argazkixak- Vie Mar 27, 2009 12:05 pm\nDurangon parte hartzera goazenontzako parte meteorologikoa, jeje. Eguzkipean horrenbeste egun ta aste pasa ondoren, gauza benetan atsegin bezain arraroa gure herri honetan, berriro ere hotza eta euria datoz, eta okerragoa bizikleta saiorako behintzat, haizea. beraz animo ta ea behintzat ateri dagoen proban zehar. benga larunbat arte aio!!!!\nHodeiak izango dira nagusi egun osoz. Goizaldean eta goizean goiz euria\negingo du, zenbait tokitan ertaina. Goizak aurrera egin ahala prezipitazioa\ngeroz eta urriagoa izango da. Arratsaldean zerua hodeitsu mantenduko da eta\ntarteka euri arina egingo du. Iparraldeko haizea ibiliko da, bolada gogor\nTenperatura minimoa: 5-7 ºC\nTenperatura maximoa: 8-10 ºC\nGaia: Re: 2009 Durangoko Duatloi -Argazkixak- Vie Mar 27, 2009 5:18 pm\nNeube agertuko naz polire 13:30tan.\nGaia: Re: 2009 Durangoko Duatloi -Argazkixak- Dom Mar 29, 2009 10:20 pm\nBatez be Gille (vuelve la máquina), Kikiriki (gehixau nahi dozu, baña asko zabiz!) eta Nagoreri (hori sasoi dakazuna neska!)\nTori argazki batzu (Solak ataratakuak):\nKarrera aurretik (Zafra eta Gille falta dira, bat dortsala ipintzen, bestia missing)\nTeknikuak karrera planifikatzen:\nGotzon: "esto no es lo mío..."\nGille eta Beñat, talde lana itxen:\nEta gure gazti malabarak itxen:\nEta ni kriston ajiakin.\nGaia: Re: 2009 Durangoko Duatloi -Argazkixak- Lun Mar 30, 2009 1:03 pm\nAupa Koaxi! Bueno bueno ederra zapatu pasa gendune... ez dakat datoik eskutan baine ikusle baten ikuspuntutik kontakot zelan jun zan probi. Karrreri hasi baino ordu bete lenauatik somaten zin geurin artin euan tentsinoi in crescendo ixunela, hotza eta eurixe zapatu atsaldeko protagonista nagusixak. Hasieri emon eta ixeaz entera orduko danak martxan zin... 5ºC-ko tenperaturi eta duathletan artin kriston gogu probi amaitzeko? ixan leike. Ba hoixe, lelengo karreri 8,8km amaitzen orden hontan etorri zin: Jokin (a toda ostia), Gille eta Beñat Zafra itxuroso, Gotzon Arrasate,Jose ederto, Beñat Goya arpei nekezaz eta Nagore edarto bebai. Danai animoko zarata batzu ata eta bizikletan hasteko prest euazen. Bueno amen kafe bat hartzeko astixe euki genun ta berun sartzeko Aitzol ta bixok baine ez genun lortu epeltzeik ze entera orduko kalin geuazen ostabe argazkixak ataten, 150 argazki inguru danea, bakotxak minimo 8 argazki dakaz asike nahibazue usteot alzuela eskatu jejej . Bizikletako heldueri oso arriskutsu ixan zan, asfalto fiñe, asfalto bustixe eta jendi bata bestiandik oso urbil. 10 bat bidar edo jauzi zan jendi boxesetan sartu aurretik eta azkanengo 100 metrotan bide erdixan euazen burdin zatixak be oso oso arriskutsuk ixan zin. Hori ta gero 5 km korrikan, koaxiko danai ondo ikusten gakoen baine bueno pare bat aldaketa egon zin: Beñat Zafrak arazo muskularren bat eukiban eta Beñat Goyak obetze aldea einban karrera amatxueran, seinale oso ona, argazkixetan guapua agertzen da ta.\nBa besteik baik, zoixonak danoi karreriatxik eta ein ez benai bebai talde modure ejemplo ona emonbelako. Karreri ein ezbenak gero einben holako Decathloi bai.... ondiokan sekuelakin nazela ni bentzat. Ala!! Danok entrenatea ta hurrengo baten be baakixue!!\nGaia: Re: 2009 Durangoko Duatloi -Argazkixak- Lun Mar 30, 2009 2:12 pm\nMexicotik alla eta hauxe ra inbirixi!!!. Duatloi len da kirol bat drisfrutateko eta gañea eurixas eta 5ºta pasada bat ixan bir de. Hurrengoa fijo fijo fijo ez nala jungo.\nHau ein eta gero IRON MAN Hawai-n egualdi ederretan zuentzat pasiari emoti bezte.\nZOIXONAK batez be parte hartu zenduenoi eta bixkat gitxia reportai grafiko eta idatzizku ein zuenoi.\nOn onak ez ixan,\nPD: Gaurtik aurrea atxitxe zar bat zilbot handixas entrenaten ikusten bazue lagundu (neu na)\nGaia: Durangoko duatloi Lun Mar 30, 2009 4:50 pm\nZapatun neure bigarren duatloi: hasieran kriston giru, polideportibun batu, durangoa alla eta Gorkak dorsalak eta prest bakotxana, kafi hartu, tabernan erregalu laga eta preparatea duatloi hasteko. Horrarte dana primeran de p........ madre. Boxeseta alla eurixe hasi eta al zan modun gauzak laga, eta aterpea berotzea. Ni behintzat dudan neuan ze erropa erun, termiku, mangituk a pecho descubierto ,.....bañe azkanin akojona eta danaz urteneban (mangitukin eta termiko motzaz). Ekipoko foto de rigor eta danok salida.\nSalida jun eta neu Jokineaz eta Guillermoaz kaji atata nahiko aurrin hasi bañe len. Salidi emoben eta "hasta luego Lucas" aldabenak aldabena eta mari.... el último. Aringaingan betiko modun danak a toda pastilla eta norberan ritmutik atata, bañe bueno ixe 9 km nahiko luze jun zin bañe bizikletako goguaz. Bizikletan hasieran grupu ein arte desbokata ( 5 km tan) gero trankillaua eta aldatzetan nahiko gustoa. 10 garren km Axpe -ko repetxu altza eta bajadan gemelo bixak altza gaztan. (pekata minuta). Gero horrei buelti emonetzan bañe edozein erritmo aldaketan igarten neban gemeluk ikutute nitxuzela baine bueno bizikletan nahiko gustoa, 20 bateko grupu ein gendu bañe iñok ez ban kolaboraten. Boxesak urreatzen eta solta nitxuzen zapatan belkruk. Bizikleti para eta ainkak lurrin jarri eta gemelo bixak altza gaztan. Ordun momentu ez nekixen ze dortsal neukan be. Kriston boletako miñe bañe topa neban neure barra zatixe nun euan. Zapatillak ezin jantzi. Bolak goxan. Hasi nitxan aringaingan eta Robokop 2. parte( version Almodovar ) lelengoko kilometro bi orpun gañin aringaingan gemeluk ez altzateko. Hasi nitxan buelti emoten ainkai eta gero eta gustoraua. Sobrata neuanetik je, je,.... beste buelta bat falta bañe ni metan sartu, osteabe buelta, gomi ipinizten eskun eta horrek nai ban esan "vale por otro viaje" Azkanin amatxu neban eta gaur hondiokan ainkak errementata dakat. Bañe bueno sarna con gusto no pica pero mortifica.\nBueno ekipo hurrengoku Azkotxin ( ni enu ) bañe duzenantzako egurre.\nGaia: Re: 2009 Durangoko Duatloi -Argazkixak- Mar Mar 31, 2009 10:57 am\nHauxe nahi dot ekipun jendik idazti holako gauza politxak ,agin luzikin lagateko eta hurrengoko frogeta juteko.\nGure neskin kroniki falta gazta, kantza bixkat idazten.\nGillermoi eznu esatea ze harek seguru eztakile foru existiuten dabenik be.\nGaia: Re: 2009 Durangoko Duatloi -Argazkixak- Mar Mar 31, 2009 9:32 pm\nZorionak danoi ...kriston inbirixa emaiteozue\nGaia: Re: 2009 Durangoko Duatloi -Argazkixak- Miér Abr 01, 2009 12:52 am\nNik eztakat gauza handirik kontateko. HOTZA, HOTZA, HOTZA... eskerrak gabaz bixkat berotu ginan.\nGaia: Re: 2009 Durangoko Duatloi -Argazkixak-


Gaiak: Baionako xingarra - Euskonews\nGaiak: Baionako xingarra\nKanboko SAN MIXEL Ikastetxea\nLehenik, jakin behar da, Baionako xingarra sortu dela kasualitatez XIV. mendean. Baionan Xingar Feria egiten da ekainean. Irudian, 2009ko momentu bat. Argazkia: Maite Ithurbide\nLeiendak erraiten du Gaston Phoebus, Bearneko bizkontea, joan zela ihizirat eta basurde bat kolpatu zuela bainan animalea eskapatu zen. Uda jin eta berritz atxeman zuen basurdea, hil zen eta ongi kontserbatua zen errekako gatzari esker. Haragia jastatua eta prestatua izan zen eta partikulazki izterra, eta izigarri preziatua!\nXingarra prestatzeko xerria neguaren hasieran edo erdialdean hil behar da. Haragia garbitu eta Salieseko gatza emaiten da. Gero bi hilabetez ematen da zintzilik neguaren hotzean. Batzutan Ezpeletako piperra erabiltzen da xingarra prestatzeko. Sukaldean zenbait hilabetez lehortzen emana da eta udan jaten ahal da. Lehortzea oso inportantea da, 13 hilabete utzi behar da xingarra ona izaiteko.\nPrezioa aldatzen da:\n– Hezurra kendua delarik karioa da. – Pisua gehiago duelarik karioa da. (adibidez 67.20 ¤ 6 kiloentzat hezurra kendua delarik)\nGalderak pausatu ditugu RUSPIL jaunari, harakina da.\nZonbat pisatzen du xingar batek? Xingar batek pisatzen du 7 kilo inguruan.\nZonbat balio du Baionako xingarrak? 7 kilo pisatzen duelarik 90 euro balio du eta kilo batentzat 13 euro.\nZonbat urte ukan behar du xerria xingarra egiteko? Behar du ukan 8 hilabete.\nNora egiten duzue xingarra zure harategian? Lehenik hezurra kentzen dugu eta borobil forma emaiten diogu xingarrari. Gero gatza emaiten dugu gainean eta uzten dugu 15 egun gaztegian. 15 egunak pasatu eta xingarra garbitzen da urarekin. Xingarra hotzgailu berezi batean emana da 3 astez. Bukatzeko 12 hilabete emana da lehortzerat aire libroan.\nLaburbilduz, erraiten ahal da Baionako xingarrak prestaketa berezi bat duela eta gustu paregabe bat.\nElkarrizketa: Oier Azkarraga. (Soziologia ikaslea): Geroz eta gutxiago sinesten da hauteskundeetan\nGaiak: Praktika politiko berriak aipagai\nEta gazteok zer?\nGaiak: Gurea da munduaren erdia\nGaiak: Ditxosozko hauteskundeak\nGaiak: Ibilaldiak Euskal Herritik (XC): Gernika


Kanpai hotsen faltan, eraso sexisten aurkako aldarriek girotu dute Zestoako danborrada - Urola Kostako Hitza : Urola Kostako Hitza\nSanta Kutz festetatako helduen danborrada egin zuten atzo gauean, Zestoan. Giro aparta nagusitu bazen ere, izan zen zeresana eman zuen konturik: Zestoako Txoko Feministak eraso sexistak salatzeko plazan jarritako pankarta mugiarazi zuen udalak, eta jokabide hori salatu zuten hainbat herritarrek.\nSanta Kutz festetan murgilduta dira Zestoan, eta atzo izan zuten festetako hitzordu nagusietako bat: helduen danborrada. 22:30ean hasi zen danborrada, eta eguraldiak asko lagundu ez bazuen ere, giro aparta nagusitu zen herriko kaleetan. Urtero bezala, zortzi taldek parte hartu zuten bertan; 250 bat lagun irten ziren danborrak eta barrikak astintzen, eta Zestoako eta Azpeitiko bandetako musikariekin eta abar, guztira, 400 bat pertsona ibili ziren kalez kale festa girotzen.\nGiro polita nagusitu bazen ere, izan zen zeresana eman zuen konturik atzokoan. Hain zuzen ere, Zestoako Txoko Feministak pankarta bat jarri zuen herriko plazan, Emakumeen aurkako indarkeria orori ez! Aski da! Biktimak gogoan lelopean, eta pankarta hori mugiarazi egin zuen udalak, “gai sentibera” dela argudiatuta. Talde feministak udalaren jokabidea salatu du, uste baitu “gizarteak bere egiten duen aldarrikapena” dela hori. “Gu minduta, kezkatuta eta haserre gaude udal ordezkarien jarrerarekin. Ez dugu ulertzen beraien jokaera”, azaldu dute.\nHaserre hori adierazteko, hainbat ekintza egin zituzten atzoko danborradan. Batetik, Aldrebesak taldeko danbor jotzaileak plazan beren kokalekutik kanpo jarri ziren –baztertutako pankartaren azpian–, eta, bestetik, 00:00etako kanpai hotsen faltan –Zestoako parrokiako kanpandorrea apurtu zuen tximista batek–, “ez da abusua, bortxaketa da” zioten oihuak entzun izan ahal ziren ozen. Horrez gain, hainbat banderadun baztertutako pankartaren parean jarri ziren banderak astintzen, eta haiek salatu dutenez, zinegotzi batek bidali egin nahi izan zituen handik.\nArratsaldean, umeen danborrada\nGaur, Santa Kutz egunez, 18:00etan hasiko da umeen danborrada. Aurten, danborradan ateratzen duten karroza alokatutakoa izango da, “denbora faltagatik” ezin izan dutelako, ohi zutenez, herrian bertan atondu. Gainerakoan, Zestoako Herri Eskolako 200 bat ikaslek parte hartuko dute festan.\nHona hemen atzoko helduen danborradako argazkiak eta bideo bat:


haurrentzako ipuinak: 2007\nNork ez du noizbait Hiru Txerritxoen istorioa irakurri? Irakurri ez duzuontzat, oraingo honetan hiru anaien arteko tira- birak labur- labur kontatzen ahaleginduko natzaizue.\nHiru Txerritxoak, basoan bizi ziren hiru anai ziren. Oso pozik bizi baziren ere, otsoaren beldur ziren, jango zutenaren beldur.Hori dela eta, txerritxoek etxe bat egitea pentsatu zuten, otso maltzurraren atzaparretatik babesteko.\nGazteenari jolastea asko gustatzen zitzaionez, lastozko etxe sinplea egin eta jolastera joan zen. Ertainak bere anai gaztea jolasten zegoela ikustean, ez zuen gogo handirik ipini etxea eraikitzeko eta burdinezko etxea egin zuen.\nBaina zaharrenak zuhur jokatu eta adreiluzko etxea egiteari ekin zion.\nOtsoak txerri txikiaren atzetik joan zen eta txerriak bere etxean salbu zegoela pentsatu arren, otsoak putz eta putz egin zuen etxea lurrera bota zuen arte.\nTxerria beldurtuta, bere anai ertainaren etxera abiatu zen korrika batean, baina burdinezko etxea ez zen traba izan otsoak hau ere lurrera botatzeko.\nHori ikustean bi anaiek txerri nagusiaren etxera joatea pentsatu zuten. Han zeudela etxeko lehio eta ate guztiak ondo itxi zituzten. otsoak etxearen inguruan bueltaka hasi zen non sartu zitekeen ikusteko. Orduan eskailera luze bat hartu eta tximiniatik sartzea erabaki zuen. Baina txerri zaharrenak tximinian ura irekiten jarri zuen. Otsoa tximiniatik jeisten zegoela urara jausi eta erre egin zen.\nBaso guztian zehar egon zen otsoak ohiuka. Eta handik aurrera ez zuen hiru txerritxoak jateko pentsamendurik izan.\nIpuin honek azken batean adierazi nahi diguna da, gauzak ondo eta astiro egin behar direla, emaitza onak izateko. hala ere, gehienetan ez da horrela egiten.\nHau izan da erabili dudan web orria.\nEgilea maitane gutierrez bilbao en 10:09 3 iruzkin Berriari loturikoak\nEtiketak: Hiru Txerritxoak. Ipuinak.\nEtxean umeei ipuinak kontatzen badizkiegu ere, ikasgelan ere garrantzi handia hartzen dute. Horregatik hona hemen irakasle batek bost urteko ume talde bati kontatutako ipuin bat.\nGuztiek borobil batean jesarrita daudela irakaslea ipuinari hasiera ematen diolarik, hasiera- hasieratik umeek gozotasunez jarraitzen dute istoria.\nHona hemen beste bideo bat, baina kasu honetan hiru urteko umeentzako.\nEgilea maitane gutierrez bilbao en 8:43 0 iruzkin Berriari loturikoak\nEtiketak: Bideoak. Ipuin kontalaria.\nTxanogorritxu Europan zehar lehenengo ahoz eta geroago idatziz hedatutako ipuina izan zen.\nKontakizuna herriaren segurtasuna eta basoaren arriskuaren arteko erlazioan oinarritzen da.\nBaina nor izan zen ipuin honen asmatzailea?\nHain zuzen ere 1628. urtean jaiotako Charles Perrault. Ipuin hau 1697. idatzitako beste batzuekin batera argitaratu zituen. Baina Txanogorritxu ipuin bat baino gehiago zen, krudeltasunaz beteriko istorioa zen. Horren adibidea Perrault-ek ipuinari eman nahi zion eta azkenean ezabatu zuen zati honetan aurkitzen dugu, otsoak Txanogorritxuri amama hildaren odola hartzeko eskeintzen dionean.\nAzken batean, ipuin honekin krudeltasuna erakutsi nahi bazuen ere haren helburua, gazteek ezezagunekin harremanik ez izatea zen.\nHala ere, ez da Perrault-en bertsioa bakarra izan, 1812. urtean\nGrimm anaiek haiena idatzi zuten.\nHauen idazkia izan zen Txanagorritxu mundu osoan zehar ezaguna izatera bultzatu zuena.\nGrimm anaien kasuan, ipuina askoz ere errugabea izateaz gain , alde batera usten zuen Perrault-ek adierazitako erotismoa. Amiera ere guztiz ezberdina izan zen, anaiek garai horretan ipuin guztiek zuten bukaera zoriontsuagaz amaitu baitzuten istorioa.\nBi bertsio hauek hainbat urtetan zehar esanguratsuenak izan diren arren, gaur egun ere bertsio desberdinak egiten jarraitzen direla esan dezakegu.\nHorren inguruan zerbait gehiago irakurri nahi izatekotan satu web orri honetan.\nEtiketak: Perrault. Txanogorritxu. Ipuinak. Grimm anaiak\nZer egin gazteek irakur dezaten?\nHaurrek irakurketaz goza dezaten eta harenganako garrantziaz ohartzeko, familiak funtsezko papera betezen du, gurasoen eskuetan baitago umeak irakurketa on bat jasotzea, bakoitzaren beharrak, zaletasunak...kontuan izanda.\nHorregatik gurasoek zenbait ohar jarraitzea komenigarria da:\n- Irakurketa ohitura bihurtu behar da umearen bizitzan, hau da, telebista ikustea edo jolastea egunerokotasuna bilakatzen diren bezala, irakurketak ere garrantzi hori izatera heldu behar da. Horregatik txikitatik zaletasun hori izateko, gurasoen lana ezinbestekoa da.\nAzken batean ez da ezer lortzen irakurketa derrigortzen bada, emaitza positiboak lortuko ditugu umeek gurasoen laguntzarekin, liburuek eta ipuinek eskutzatzen dituzten istorioaz gozatzera heltzen direnean.\n- Liburuak eskura jarri behar diren arren, ez dira apaindura bat izango balira bezala tratatuko. Horretarako haurra txikia denetik bere liburutegi propioa sortzeko eskatuko diogu, berak gustoko dituen liburuak jartzeko.\n- Liburu dendak bisitatzeak irakurtzeko gogoa piztu diezaioke umeari, hainbat liburu ikusteak harenganako erakargarritasuna sortu dezakeelako haurrarengan.\n- Txikitatik ohera doala ipuinen bat irakurtzen badiogu haurrari ohituratzat hartuko du.\n- Zalantzak dituenean termino bat ulertzen ez duelako, laguntza eskeiniko diogu hiztegian bilatzen. Horrela bere hiztegia aberasten lagunduko diogu.\n- Libururik ez debekatu, hau da, haien adinerako zeintzuk diren egokiak azaldu.\n- Liburutegiko bazkidea izan.\n- Zaletasunetara egokitu.\n- Irakurketa konpartitua.\nBeraz, umeek inoren laguntzarik gabe haien lehenengo ipuina irakurtzen dutenean, izugarrizko poza sentitzen dute. Hala ere, barneratze prozesu horretan gurasoek parte hartzen badute, irakurtze ikaste prozesua ziurazki hobea izango da.\nHorren inguruan zerbait gehiago jakin nahi ez gero, web orri honetan sartzea gomendatzen dizut.\nEgilea maitane gutierrez bilbao en 2:41 0 iruzkin Berriari loturikoak\nEtiketak: zenbait ohar. Gurasoen garrantzia. Liburuak\nEuskarazko haur eta gazte literaturaren inguruko historia pixka bat.\nEuskarazko haur eta gazte literatura orain dela asko sortu zela pentsatzen den arren, 1803. urtean idatzi zen lehen liburua.\nIdatzizko literaturaren ondoan, euskal kulturan oso aberatsa den eta aspalditik datorkigun ahozko literatura dugu: kantak, poemak...\nHala ere, idatzizkoaren produkzioa gero eta aberatsagoa da, batez ere azkenengo hamarkada honetan. Baina 1936. urteko gerra gertatu ondoren produkzioa behera egin zuen. Alabaina garai horretan haur eta gazte literaturako obra esanguratsu batzuk idatzi ziren: Haur elhe (1944) Oxibik idatzirikoa. Orixek, haurrentzako eginiko, Leoi- kumea eta Jon Etxaidek argitaratutako zenbait liburu.\nModu honetan eta haur eta gazte literatura gero eta garrantzi handiagoa duen heinean, aldizkariak argitaratzen hasi ziren 60. hamarkadatik aurrera.\nAldizkarien produkzioa gora egiten zuen bitartean, 1980. urtetik aurrera haur eta gazte literaturaren eboluzioa gertatu zen, Anjel Lertxundi, Bernardo Atxaga eta Mariasun Landa idazleen obrei esker, garai haretan hasiko baita literatura modernoa.\nGaur egun argitaratzen diren liburu kopurua 1803 eta 1980. urteen artean kalera irtetzen zirenak baino gehiago dira.\nAzken batean, irakurleok gara modu batean bai ahozko, bai idatzizko euskal literatura aberastu dezakeguna.\nGai honi buruzko informazio gehiago nahi izatekotan web orri honetan sartu zaitekez.\nEgilea maitane gutierrez bilbao en 6:59 0 iruzkin Berriari loturikoak\nEtiketak: Literatura. Produkzioa. Liburu argitarapenak.\nOraingo honetan, umeen ipuinak aukeratzerako orduan kontuan hartu beharreko irizpideei buruz arituko natzaizue. Gai honi buruz hitz egiteko sarean aurkitu dudan blog batean oinarrituko naz.\n0- 2 urte bitartean umeek oraindik irakurtzen ez dakiten arren, komenigarria da haien adinerako aproposak diren ipuinak erakustea eta haiekin gainbegiratzea. Ipuin horrek bigunak, ohialezkoak... izango dira.\nLiburuekin duten lehenengo kontaktu honetan, nahiz eta letrak zer diren ulertu ez, imaginazioa edo egunerokotasuna lantzen duten irudiak begiratzea gustoko dute. Hori dela eta, eredu hori jarraitzen duten liburuak erabiliko dira.\n2-4 urte bitartean liburua liburu bezala hartzen hasiko da. Honetan oinarrizkoak diren kontzeptu batzuk barneratzen hasten dira (handia, txikia, kanpoan, barruan...). Hori dela eta kontzeptu hauek lantzen dituzten ipuinak eskainiko dizkiegu.\n4-7 urte. Adin honekin fikzioa eta errealitatea nahasten duten arren, logika sinplea garatzen hasten dira.\nHori dela eta emandako orientabideak aproposak izan daitezke, kontalariak umearen adinaren arabera, zein ipuin aukeratu behar duen gogoan izateko.\nBukatzeko, nik 0-7 urteen arteko ideiei buruz idatzi dudan arren, informazio gehiago nahi izatekotan hasieran aipatutako blogean aurkituko duzue, bertan 13 urte eta hortik gora jarraitu beharreko pausuak komentatzen baitira.\nEgilea maitane gutierrez bilbao en 2:45 0 iruzkin Berriari loturikoak\nEtiketak: Ipuin aproposak. Orientabideak.\nUmeek irakurketaz goza dezaten...\nIpuinak familian, eskolan edo gizartean, belaunaldiz belaunaldi mezuak zabaltzen joan dira. Mendeetan zehar umeei kontatzen zitzaizkien ipuinak eredu batzuk emateko tresna izan dira. Gaur egun, ipuinak gizartean eman diren aldaketetara egokitzen joan dira, eredu modernoagoak erabiliz, sinesgarritasuna ziurtatzeko asmoz.\nHorrexegatik, umeak txikiak direnetik ipuinak, heziketarako erabili daitezkeen baliabiderik eraginkorrenak direla esan dezakegu. Hauen bitartez, haurrak bere irudimena lantzeaz gain, hainbat helburu didaktiko barneratzen ditu.\nBaina haurrak ipuinaz goza dezan bai irakaslearen, bai gurasoen lana garrantzitsua da, hau da, pertsona hauek umeari irakatsi behar diote nola jolastu, hurbildu eta ulertu behar den irakurketa.\nBehin liburu bat esku artean daukagula honako pausu hauek jarraitzea komenigarria da:\n1.- Irakurtzen hasi aurretik ikus esplorazioa egitea interesgarria da, hau da, haurra ipuina kanpotik deskribatzea, azala ikutzea...\n2.- Liburua ireki ondoren umearekin hurrengoa lantzen saiatuko gara: irudietan zeintzuk kolore dauden asmatu, haurrari gehien gustatzen zaiona seinalatu, errepikatzen den pertsonaia edo gauza bilatu...\n3.- Liburua irakurri eta gero, haurrari pertsoanaia zehatz baten marrazkia egiteko edota istorioari beste amaiera bat emateko eskatuko diogu.\nBadakigu haurrak gurasoak irakurtzen ikusten baditu, berari ere irakurtzeko gogoa piztuko zaiola. Horregatik prozesu hau jarraituz gero, umeak irakurketaz goza dezake eta horren garrantziaz ohartu daiteke.\nEgilea maitane gutierrez bilbao en 3:18 0 iruzkin Berriari loturikoak\nEtiketak: Ipuinak. Irakurketan kontuan izan beharrekoa. Giroa.\nEuskarazko haur eta gazte literaturaren inguruko h...


Udalaren Haur Eskoletan, 807 behin-behineko izen-emate, egonaldi osoan Donibanen igoera handienaz, euskaraz, eta Hello Egunsentin gaztelaniaz ingelesarekin | Ayuntamiento de Pamplona\nUdalaren Haur Eskoletan, 807 behin-behineko izen-emate, egonaldi osoan Donibanen igoera handienaz, euskaraz, eta Hello Egunsentin gaztelaniaz ingelesarekin\nMaiatzaren 6an behin-behineko zerrendak argitaratuko dira; maiatzaren 6tik 10era erreklamazioak egiteko epea izango da; eta maiatzaren 20an, behin betiko zerrendak\n2019ko Apirila 12a\nUdalaren Haur Eskolek izena behin-behinean emateko 807 eskaera jaso dituzte, egonaldi osoan Donibanen igoera handienaz –iaz 69 eskaera jasota eta datorren ikasturterako 102 (% 48 gehiago)–, eta Hello Egunsentin –behin-behineko izen-emateen bikoitza baino gehiagoz, 12tik 28ra igarota–. Horietako lehenak euskarazko lekuak eskaintzen ditu eta bigarrenak, gaztelaniaz, ingelesezko jardueraz. Egonaldi erdiari dagokionez, igoera handiena José María Huarten izan da (iazko 21etatik oraingo 32etara igarota –% 52–), hezkuntza gaztelaniaz ingelesezko jarduerez eskaintzen dituen ikastetxean. Gainontzeko haur-eskoletan eskaera iazkoaren antzekoa izan da. Guztira, 807 eskaera jaso dira, ikasturte honetarako izan ziren 765en aldean, hau da, guztira % 5eko igoera.\nDatu hauei Iruñeko gainontzeko haur-eskola publikoak, hots, Nafarroako Gobernuaren 7ak, gehituz gero, jasotako eskaerek 1.066 jotzen dute, 2018ko 1.033en aldean (% 3ko igoera), non 2017ko eskaeren aldean % 6,7 gutxiago baitzegoen. 2019/20ko ikasturterako Iruñean 723 leku eskaintzen dira: horietatik 568 dira Iruñeko Udalaren eskoletan eta 155 Nafarroako Gobernuarenetan. Banaketa hauxe da: gaztelaniaz, 262 leku; euskaraz 271 leku (29 egonaldi erdian); eta gaztelaniaz ingelesezko jardueraz, 190 leku (62 egonaldi erdian).\nHello Egunsentik estreinaldia du, 630.000 euro baino gehiagoko udal-inbertsioaren ondoren\nZehazki, gaztelaniazko udal-eskaintza Haurtzarok (38 leku huts), Mendebaldeak (44) eta Mendillorrik (53) osatzen dute. Euskaraz, hauek dira: Donibane (50 leku huts), Printzearen Harresi (54), Izartegi (59) eta Goiz Eder (43 leku huts egonaldi osoan eta 36 egonaldi erdian). Gaztelaniazko eskaintza, ingelesezko jardueraz, beste haur-eskola hauek osatzen dute: Hello Buztintxuri (45 leku huts), Hello Azpilagaña (egonaldi osoko 34 leku huts eta egonaldi erdiko 32), Hello Egunsenti (49), eta José María Huarte (egonaldi erdiko 31 leku huts).\nDatorren ikasturterako, eskaintza Udalaren 11 eskoletako 10etan mantendu da, eta Hello Egunsentin aldatu, eskola hori Txantrean irekiko baita berriro, urte beteko lanen ostean, zeinetan Udalak 630.000 euro baino gehiago inbertitu baititu instalazioak birmoldatzeko.\nNafarroako Gobernuaren menpeko bost haur-eskoletako lekuek osatzen dute eskaintza. Guztira egonaldi osoko 126 leku huts daude, gaztelaniaz; eta egonaldi osoko 29, euskaraz. Santa Teresa (33 leku huts), Nuestra Señora de Roncesvalles (30), Ninia-Etxea (33), San Jorge (17) eta Nuestra Señora de los Ángeles (13) haur-eskolek osatzen dute gaztelaniazko eskaintza. Azken bi haur-eskola horiek euskarazko lerroak ere badituzte: 15 leku huts San Jorge eskolan eta 14 Nuestra Señora de los Ángeles eskolan.\nTarifa, % 15ez murriztua\nEgonaldi osorako ezarri den hileko gehieneko tarifa, jantokia barne, 293 € da, bi gurasoko familientzat, eta 263 €, guraso bakarrekoentzat. Egonaldi erdirako, jantokirik gabe, 142 eurokoa eta 107koa izango dira, hurrenez hurren. Ikasturte honetan dauden tarifen aldean %15ez baxuagoak dira. Kuota familiaren diru-sarreren eta aukeratutako egonaldi-motaren araberakoa izango da. Horrela, egonaldi osoan bi gurasoko familientzat hileko tarifa 72 eta 293 euro bitartekoa da, errentaren arabera 10 tartetan banatuta; eta egonaldi erdian, 12 eta 142 euro bitartekoa. Guraso bakarreko familientzat, errentaren arabera 10 tartetan banatuta ere bai, 43 eta 263 euro bitartekoa da egonaldi osoan; eta 11 eta 107 euro bitartekoa, egonaldi erdian. Betiere bigarren seme-alabarentzat tarifa murriztuak ezarri dira.\nBehin deialdian jasotako onarpen-baremoko irizpideak aplikatuta, maiatzaren 6an onartuen behin-behineko zerrendak argitaratuko dira Haur Eskola bakoitzean, Haur Eskolen Erakunde Autonomoan (Oliveto Kondearen etorb., 4-2. ezk.), Pertsonen Autonomiarako eta Garapenerako Nafarroako Agentzian (Abejeras k., 1), www.pamplona.es zein www.navarra.es webguneetan eta 010 Herritarrendako Arreta Telefonoan. Behin betiko zerrendak maiatzaren 20an argitaratuko dira, maiatzaren 6tik 10era izango den erreklamazioak aurkezteko epea bukatu ondoren. Matrikula maiatzaren 20tik 24ra egin ahal izango da. Epe horretan ez bada matrikula egiten, hutsik geratzen den lekua berriz esleituko da, itxaron-zerrendaren hurrenkerari jarraituta. Ikasturtea 2019ko abuztuaren 16an hasi eta 2020ko ekainaren 30ean amaituko da.\nAurreko urteetan egin bezala, Iruñeko Udalak inguruko Udalei proposatuko die Iruñean erroldatuta ez dauden eta haien jatorrizko udalerrian lekurik ez duten haurrak onartzea. Akordio honen bidez bizitokiko Udalak Hezkuntza Departamentuak haur-eskolak sostengatzeko udal-ekarpen gisa ezarritako moduluaren zati proportzionala ordainduko du. Bizitokiko Udalak ez badu kostu hori bere gain hartzen, familiek ordaindu beharko dute, tarifa handituta.


Hodei ehiztariak — Gaztezulo\nHodei ehiztariak Perun arazo larriak dituzte ura lortzeko, baina Abel Cruz Gutiérrezek sistema berritzaile bat asmatu du, ura eremu txiroetara eramateko. https://www.gaztezulo.eus/albisteak/hodei-ehiztariak https://www.gaztezulo.eus/albisteak/hodei-ehiztariak/@@download/image/Atrapanieblas-Atacama.jpg\nPerun arazo larriak dituzte ura lortzeko, baina Abel Cruz Gutiérrezek sistema berritzaile bat asmatu du, ura eremu txiroetara eramateko.\nLima munduko bidarren hiri lehorrena da; 10 mm euri besterik ez du jasotzen urtean. Ur falta, beste guztia bezala, eremu txiroenek jasaten dute. Hiriburuan, milioi bat inguru familiek ez dute iturriko urik, eta herrialde osoan 10 milioira iristen dira.\nArazorako irtenbidea aurkitu du Abel Cruz Gutiérrez ingeniariak; duela 14 urte, lainoak ehizatzeko sistema bat asmatu zuen, ura tantaz-tanta harrapatzen dituena.\nNylon materialez egindako tela handi batzuei esker, (6x4 m) lainoak sortutako kondentsazioa harrapatu eta depositoetan gordetzen dute ura. Sistema horri esker, 350 litro ur jaso ditzakete eginean. Ur hori ez da edangarria, baina garbiketarako eta ureztatzeko balio du.\nSistema honi esker, ura jende askorengana iristen hari da herrialdean; hurrengo pausoa, ur hori edangarria bihurtzea izango da.


Interes guneak | Elgetako liburutegia\nKategoriaren artxiboa: Interes guneak\nVirginia Imazen kontaketa ostiralean\nOstiral gauean Virginia Imaz izango dugu liburutegian ipuin kontalari. “De miel y escalofrio…” kontaketa erotiko saioaz gozatzeko aukera eskainiko digu 22:30etatik aurrera, hain zuzen ere.\nBibliobero egitasmoari amaiera emateko hitzordu bikaina! Ez galdu aukera!\nKategoria Ekintzak, Interes guneak, Ipuinak, Sarrerak 19 otsaila, 2019 egilea Elgeta.\nInformazioa lepo… itxuraz ez da nahiko…\nElena Elkoro, Elkoro botikako arduraduna, izango dugu asteazkenean antisorgailuen inguruan 18:30 liburutegian egingo dugun saioan bidelagun.\nDenon artean, informazioa jakintza bihurtzen saiatuko gara: entzun, galdetu, ikusi, esperientziak partekatu…\nKategoria Ekintzak, Informazio saioak, Interes guneak, Sarrerak 11 otsaila, 2019 egilea Elgeta.\nBibliobero ekintzen barruan irudimena pizteko gonbidapena luzatzen dizuegu…\nJasotzen diren mezuen artean zozketatuko da Bibliobero saskia\nKategoria Ekintzak, Interes guneak, Lehiaketak, Sarrerak 8 otsaila, 2019 egilea Elgeta.\nBibliobero: barrena epelduz\nBibliobero ekimenaren baitan hainbat ekintza antolatu ditugu hurrengo asteetarako:\nKategoria Ekintzak, Interes guneak, Ipuinak, Lehiaketak, Sarrerak 7 otsaila, 2019 egilea Elgeta.\nIpuinak eta yoga uztartuko dituen saioa\nOstiralean ipuin saio berezia izango dugu 17:00etan liburutegian: yoga ipuinak. Herrikide dugun Alazne Azkarate yoga irakaslearen laguntzarekin xarma berezioko ipuin koktaketa prestatu nahi izan diegu herriko txikitxoei.\nIpuin saioa 5 urtetik gorako haurrentzako izango da, hala ere, 3 eta 4 urteko haurrek ere izango dute bertaratzeko aukera, beti ere, heldu baten zaintzapean.\nBide batez, batez ere yoga eta erlaxazioari buruz liburutegian dauzkagun dokuementuekin osatutako interes gunea prestatzeko ere aprobetxatu dugu. Etorri kuxkuxeatzera!\nKategoria Ekintzak, Interes guneak, Ipuinak, Sarrerak 15 urria, 2018 egilea Elgeta.\nBilduma herritarrengana hurbiltzen\nIrailak 22an herriko baserritar eta artisauak plazan elkartu ziren berain produktuak erakutsi edota saltzera. Liburutegitik ere ez genuen aukera galdu eta herritarrei gure bildumako lagintxo bat hurbildu genien.\nBatik bat baserria eta baratzarekin lotura duten dokuementuak erakusgarri dituen interesgunea jarri genuen liburutegian irailak 17an erabiltzaileen eskura eta bertan egongo da ikusgai urriak 5 arte.\nKategoria Ekintzak, Interes guneak, Sarrerak 24 iraila, 2018 egilea Elgeta.\nNeguko hotza epeltzeko… otsailean liburutegian…\nInteresgunea: literatura erotikoa + sexualitate liburuak\n2018-02-15, 17:15etan Hitzez-pitz Berbalagun, irakurgai erotikoak ardatz\n2018-02-16, 22:20etan, Hotzikara ipuin erotikoen kontaketa Ines Bengoarekin\nKategoria Ekintzak, Interes guneak, Ipuinak, Sarrerak 6 otsaila, 2018 egilea Elgeta.\nInteresgune berria liburutegian\nEuskal Herriko txokoak bezala izendatu dugun interesgune berria daukagu liburutegian.\nLiburuak lagun gozatu Euskal Herriko txokoak ezagutuz\nKategoria Interes guneak, Sarrerak 25 maiatza, 2016 egilea Elgeta.\nEuskaldunok ez omen izaten dugu aitzaki gehiegi behar jatordu on bat prestatu eta famili edo lagun giroan tarte goxo bat pasatzeko. Negu parteak ordea, hotza eta euria tarteko, gonbita berezia egiten digu etxean nahiz elkarteetan bildu eta kazerola eta zartagin artean aritzeko. Hori dela eta, liburutegian sukaldaritzari buruzko hainbat liburu jarri ditugu zuen eskura, batzuk lehengoak eta besteak oraingoak, errezeta berriak ikasi edota ahaztuta genituenak gogoratzeko…\nIkusi dokumentuen zerrenda\nEtxeko txikitxoenentzat ere badago aukera liburutegian; animatu famili giroan une goxo-gosoak igarotzera!\nGonbita aproposa “Sukalde bueltan” interes gunearena Udazken Kolorek Elgetan pintxo usaina dutela kontuan hartuta…\nKategoria Interes guneak, Sarrerak 11 azaroa, 2013 egilea Elgeta.\nInteres gune berria\nIrailaren 28an ospatuko den baserritarren azoka aitzakiatzat hartuta, baserria, baratzak, konposta, etab. gaitzat dituzten liburutegiko dokumentuak bildu ditugu txoko honetan.\nGainera, azoka egunean denak batu eta plazara aterako ditugu, ez galdu aukera!\nKategoria Ekintzak, Interes guneak, Sarrerak 23 iraila, 2013 egilea Elgeta.\nHitzez-pitz Berbalagun 11 iraila, 2019\nIkasturte hasiera 9 iraila, 2019\nAmaitu dira oporrak 2 iraila, 2019


Andaluziako erlezainek eztiaren ekoizpena eta merkaturatzea hobetzeko laguntzak jasotzen dituzte | Consumer\nAndaluziako erlezainek eztiaren ekoizpena eta merkaturatzea hobetzeko laguntzak jasotzen dituzte\nAndaluziako erlezaintzako sektoreak eztiaren ekoizpena eta merkaturatzea hobetzeko laguntzak jaso ahal izango ditu, Nekazaritza eta Arrantza Sailak prestatu duen eta Bojan argitaratuko diren aginduan ezarritakoaren arabera. Laguntza hauen onuradun, Andaluziako 3.400 erlezain izan daitezke.\nLaguntzak, Erlezaintzarako Laguntzen Urteko Programa Nazionalean sartutakoak, Europar Batasunak (% 50), administrazio zentralak (% 25) eta administrazio autonomoak (% 25) finantzatzen dituzte. Laguntza hauen deialdian lau neurri mota bereizten dira: informazioa babestea eta erlezainei laguntza teknikoa eskaintzea; varroasiaren eta lotutako gaixotasunen aurkako borroka erraztea; eta transhumantziaren arrazionalizazioa eta eztiaren analisia bultzatzea.\nErlezainei informazioa eta laguntza teknikoa emateko, teknikariak kontratatuko dira eta erlezaintza sektoreari buruzko informazio teknikoak zabalduko dira. Varroasiaren eta hari lotutako gaixotasunen kontra borrokatzeko, laguntzak emanen dira tratamendu kimioterapikoak egiteko eta borroka biologikoko metodoak eta antzekoak aplikatzeko, osasun baldintzak hobetzeko. Halaber, erlauntzen lekualdaketa erraztuko da, manipulatzeko eta garraiatzeko materiala eta ekipamendua erosteko diru-laguntzak emanez, bai eta erlauntzen berezko kalteengatik eta erantzukizun zibilagatik aseguru polizak izenpetzeko ere.\nErlezaintzari laguntzeko neurri horiek osatzeko, eztiaren azterketa bultzatzeko laguntzak ematen dira, eztia eta polena hobeto ezagutzeko Andaluzian. Bestalde, Nekazaritza eta Arrantza Sailak eta UAGA-COAG nekazaritzako erakunde profesionalak Andaluzian ekoizten diren polen eta eztien ezaugarriei eta kalitateari buruzko azterlana egingo dute. Azterlana egiteko, Nekazaritzako Elikagaien Laborategian eta Jerezko Estazio Enologikoan, COAGUAGAk emango dizkien polen eta mielen laginak aztertuko dira. Era berean, eta lankidetza protokoloaren arabera, analisien emaitzak baloratuko dira, Andaluziako eztientzat kalitate izendapen bat sortzeko.\nandaluzia miel-eu producción apícola-eu


Batxilergoan nota onak lortzeko aholkuak - Magale Ikastetxea colegio concertado trilingüe en Urnieta\nBatxilergoak / By magale ikas / 2021-11-02 2021-11-22\nBatxilergoko kalifikazioa ezinbestekoa da unibertsitatean sartzeko. Zure nortasunari eta gustuei egokitutako batxilergoko modalitate bat aukeratzeaz gain, garrantzitsua da aholkuak, orientabideak eta azalpenak emango dizkizun ikastetxe bat hautatzea. Ez da horren garrantzizkoa aukeratu beharreko irakasgai sorta, irakasleen kalitatea baizik. Eta gero, buru-belarri ikastea.\nBi ikasle ohiren testigantza jaso nahi?\nAsko dira ikasle bati unibertsitatean sartzeko egokia den batxilergoa egiteko eman dakizkiokeen aholkuak: plangintza, ikasketa, atsedena, aisialdia. Izan ere, ikasleek egunean bi eta hiru ordu artean ematen dituzte ikasten. Garrantzitsua da ordu horiek aprobetxatzea, baina ia garrantzitsuagoak dira aurreko urratsak. Hau da: batxilergoko modalitate egokia aukeratu al dut? Ikastetxe hau da nire etorkizunerako gehien komeni zaidana?\nAgian jende askok egiten ez dituen galderak dira, nota onak dedikaziotik, ikasketatik, ohitura onetatik eta plangintzatik sortzen direla baitirudi. Bai, bi alderdi horiek – Eta beste asko – Funtsezkoak dira, baina badira garrantzitsuak diren beste batzuk ere. Batez ere, oraindik garaiz bazaude zure buruan planteatzeko, alegia, gustura ez bazaude, horri buruzko erabakiak hartzeko.\nLehenik eta behin, ikastetxea ezinbestekoa da ikasleek unibertsitatera sartzeko kalifikazio egokiak lor ditzaten. Eskolen kalitatea, irakasgaiak emateko modua eta irakasleek ikasgelan eta ikasgelatik kanpo ematen duten laguntza dira kontuan hartu behar diren alderdietako batzuk, eta ez leku askotan.Izan ere, ikastetxe batzuek ikasgai ugari eskaintzen dituzte beren ikasleentzat, hau da, nahierara egindako hautaketa. Eskola handiak izan ohi dira, non irakasle aukera zabala izaten duten klase handietan, ikasturte bakoitzean pertsona askorekin.\nBeste ikastetxe batzuek, aldiz, ikasturte bakoitzean ikasleei eskainiko dizkieten irakasgaien aldez aurreko hautaketa estrategikoa egiten dute, irakasgai estrategikoenen hautaketa bat, unibertsitateko ikasketa guztiak ahalik eta nota onenarekin egin ahal izateko. Hau da, normalean tamaina ertaineko eskoletako ikasleentzat ahalik eta modalitate gehien hartzen dituzten irakasgaiak aukeratzen dituzte.\nBi ikasle ohik nota onak nola lortu dituzten jakin nahi?\nOrientatzailearen figura, oinarrizkoa\nEra berean, azpimarratu behar da ikastetxean oso kontuan hartu beharreko beste alderdietako bat irakasleen laguntza dela, eta, zehazki, ikastetxeak eta irakasleek ikasleari ematen dioten orientazioan.\n‘Hezkuntza pertsonalizatua’ ere esaten zaio. Gaur egun, ikastetxe askok orientatzailearen figura dute, zehazki, ikasleei aholkuak emateko eta haiek hartu nahi duten norabidera zuzentzeko, eta ikasketekin, plangintzarekin, aisialdiarekin eta zalantzekin laguntzeko. Irakasleen hurbiltasunean oinarritutako hezkuntza, ikasgela barruko eta kanpoko laguntza gisa.\nHorrela, ikasle bakoitzak bere ikaskuntzaz, kalifikazioez eta bere helburuak lortzeko hartu beharreko norabideaz benetan jabetu ahal izango da: bere unibertsitate-karreran sartzeko kalifikazio onak.\nKontzientzia hartzeaz gain, hezkuntza pertsonalizatu horren bidez, ikasleek autonomia eta erantzukizun handiagoa hartu ahal izango dute beren etorkizunarekiko, eta etorkizunera begira ere oso garrantzitsuak izango dira alderdi horiek, hala nola talde-lana, erresilientzia, autonomia, erantzukizuna. Ezaugarri horiek guztiak ez dira zuzenean baloratuko kalifikazioetan, baina oso tresna baliagarriak izango dira etorkizuneko unibertsitaterako.\nEraginkortasunez aztertzeko aholkuak\nEta, jakina, batxilergoko adarra eta zure nortasunera eta beharretara hobekien egokitzen den ikastetxea aukeratu ondoren, ikasketa-aholkuak aztertuko ditugu, unibertsitateari begira notarik onenak lortzeko:\n– Motibazioa. Lehenengo eta behin, animatuta edo animatuta egon behar duzu irakasgai eta abentura desberdinei aurre egiteko.\n– Ikasketa-plana. Garrantzitsua da plangintza eta ordena eguneroko ohiturak izatea zuretzat. Horrek egunerokotasuna modu eraginkorragoan zuzentzen lagunduko dizu. Horretarako, helburu orokorrak zehazten ditu, agenda antolatzen du eta ikasteko giro ezin hobea sortzen du.\nIkus nota onak nola atera zituzten\n– Klasean parte hartzea. Adi egon, irakasleei begiratu eta galdetu zalantzak edo erantzun zure galderei. Ikasgelan zuzenean parte hartzeaz gain, gehiago ikasiko duzu eta irakasleek zure jarrera positibotzat joko dute eta, ondorioz, zure kalifikazioak hobetu egingo dira.\n– Gelan oharrak hartzea. Irakasleen azalpenak arretaz jarraitzeko eta haria ez galtzeko teknika da. Era berean, ibilerari buruz ia oharkabean ikasten joateko modu bat ere bada.\n– Ez geratu zalantzan. Garrantzitsua da ulertzen ez duzun edozein gairen aurrean, ikasgelan galdetzen baduzu edo irakasleak dauden lekura hurbiltzen bazara, dela eskola amaitzean, dela haien bulegoetan. Zalantzak argitzeak lagunduko dizu ikasgaiak eraginkortasunez jarraitzen, klasearen parte zuzena sentitzen eta irakasleekin harreman arinagoa izaten.\n– Ikasteko teknikak ikasten ditu. Ikasle guztiak kontzienteki edo oharkabean joan dira beren ikasle-bizitzan zehar modu eraginkorragoan ikasteko eta ikasteko teknikak ikasten.\nBakoitzak trebetasun desberdinak ditu, eta, beraz, komeni da elkar ezagutzea eta ikasteko hainbat teknika ikastea, hala nola, mapa mentalak, ideiak elkartzea, ozen irakurtzea, koloretako eskemak eta formak. Estrategia asko barneratu eta aplikatu ahal izango ditu ikasleak.\nHorri dagokionez, garrantzitsua da ikastea eta irakurtzearen arteko aldea ezagutzea.\n– Bistaratu helmuga. Hala eta guztiz ere, une batzuetan ez duzu adorez eta indarrez topo egiten. Hori gertatzen denean, bidaiaren amaiera ikusi besterik ez dago ‘, helmuga. Horrela, pixka bat aurrera egiteko eta borrokan jarraitzeko behar diren motibazioa eta abioa lortzen saiatzen da.


Txistu kontzertua domekan, 15 bat urteko ohiturari jarraituz - Antzuola - Goiena.eus\nTxistu kontzertua domekan, 15 bat urteko ohiturari jarraituz\nAintzane Irizar 2007-01-19 18:55\nAntzuolako Txistulari Taldeak urteroko kontzertua eskainiko du domekan, 12:30ean, udaletxeko osoko bilkuren aretoan. Antzuolako Abesbatzarekin eta Bergarako Metal Boskotearekin batera arituko da. Tradizio handiko kontzertu bihurtu da, eta herritar asko eta askorendako, ezinbesteko hitzordua.\nPatxi Olabarriaren pieza bat\nHamabost bat urte daramatza Txistulari Taldeak urtero kontzertua eskaintzen; hasieran, Gabonetako kontzertua izaten zen, baina orain dela urte batzuk hasi ziren urtarrilean egiten. Gainera, orain dela hamar bat urtetik, Antzuolako Abesbatzak ere parte hartzen du emanaldian. Esan dugun moduan, Bergarako Metal Boskotearen laguntza ere izaten dute.\nBittor Arbuluk, Txistulari Taldeko zuzendariak, jakinarazi digu zein izango den domekako egitaraua; aipatzekoa da taldeko kide Patxi Olabarriaren pieza bat eskainiko dutela. Azkeneko lau lanak abestuko ditu abesbatzak.\nHerri txikia izanik, txistuarekiko zaletasun handia dugu herrian, hogei bat laguneko taldea dagoela ikusita. Horietatik hamabi bat emakumeak dira; gainerakoak, gizonezkoak. Hain zuzen, 33 urteko ibilbidea egin du dagoeneko Antzuolako Txistulari Taldeak.


Semaltiko aditua: nola iragarkiak blokeatzea Android aplikazioak, jokoak eta nabigatzaileak\nIragarkiak gaizki egin dira, eta hainbat aplikazio eta webguneek doako softwarea, doako edukia eta doako zerbitzuak eskaintzen dituzte, iragarleak ordaintzen dituelako. Horrela, zerbitzuen hornitzaileek bisitariei iragarkiak zerbitzatu behar dituzte eta diru-sarrerak sortzen dituzte negozio munduan eusteko. Halaber, ostatua eta domeinu zerbitzuak eta garapenerako diru sarrerak ere behar dituzte. Erabiltzaileek beren produktuak doan erabiltzearen abantailak biltzen dituzte - подключение usb модем. Hala eta guztiz ere, iragarkien praktikak gogaikarriak direla eta erabiltzaileak ez diren bitarteko erabiltzaileekiko esperientziak laguntzen dute.\nHemen Michael Brown Semalt Zerbitzu Digitalak Zerbitzu Digitala Zerbitzu Digitala kontuko dizun iragarkiak zure Android gailuan blokeatzeko modu batzuk kontatuko dizkizu.\nZure jolas eta aplikazioetan agertzen diren iragarkien kopurua eta zure arakatzaileek iragarki ugari gerta daitezke. Metodo horiek arrotutako eta errotutako gailuekiko funtziona dezaten espero dugu, baina hasi baino lehen, Fitxategi kudeatzailea izan behar duzu, adibidez, Astro File Manager. Beste fitxategi kudeatzaile batzuk ere erabil daitezke, baina zure iragarkiak blokeatzea saihestu beharko zenuke. Ez dugu inolako erantzukizunik izango zure Android gailuetan.\nmetodoa # 1. Adblock Plus (ABP)\nMetodo honetan, ad-blokeatzaileak (aplikazioak) erabiliko dituzu zure Android gailuko iragarkiak blokeatzeko, hala nola, jolas eta aplikazio ezberdinetan agertzen diren iragarkiak. Zorionez, Android erabiltzaile eta aplikazioen garatzaileentzako iragarkien blokeoak daude..Bestea, ordea, AdAway eta Adblock Plus (ABP) dira. Programa horietako edozein instalatu dezakezu zure eskakizun eta itxaropenei jarraiki. Adblock Plus iragarkiak blokeatu nahi badituzu, utzi iezaguzu hau iturburu irekiko programa dela eta iragarkiak ez intrusiboak ahalbidetzeko aukerak dituela. Metodo hau egokia da errotuta eta errotutako gailuentzat. Zure gailuan ad-blocker aplikazioa erraz instalatu ahal izango duzu, baina alboko kargatzea beti beharrezkoa da Google-k orain dela gutxi Google-ren Play Store-ko ad-blokeen aplikazio guztiak kenduta.\nmetodoa # 2. Blokeatu iragarkiak 'ostalarien fitxategiekin'\nNahi ez dituzun iragarkiak blokeatu ditzakezu ostalariaren fitxategia erabiliz. Metodo honek zure Android gailuetan iragarki ugari saihesteko aukera ematen dizu eta rooted gailuetarako soilik funtzionatzen du. Ostalari fitxategia fitxategi arrunta da zure sistema eragilean. Ostalari-izenaren bidez gune bat abiarazi nahi duzunean, bere sistema eragileak ostalari-fitxategi hori bilatu beharko du dagokion IP helbide ebaluatzeko. Arrakasta izanez gero, mapatutako IP helbidea erabiliko da. Bestela, DNS (Domain Name Service) ostalariaren izenaren IP aurkikuntzari buruzko kontsulta bat jasoko du. Ostalari fitxategia erraz konfigura dezakezu. Horretarako, MVP fitxategietara joango den arakatzailean sartu beharko zenuke. Gorde zure ordenagailuan eta gero, ostalari fitxategia zure Android gailura kopiatu.\nEz ahaztu fitxategiaren bidea adierazteko. Zure Android gailuan, fitxategi kudeatzailea ireki behar duzu eta ostalari fitxategia kokaleku horretara kopiatu.\nEgia da iragarkiak gogaikarriak eta gogaikarriak direla, baina azken produktuak, zerbitzuak, webguneak eta aplikazioak ezagutzeko modu ona dira. Iragarki ez-intrusiboak bistaratzeko iragarkiak egun hauetara joateko ideia izan dezan utzi behar duzu. Bestela, ordainpeko aplikazioak erabil ditzakezu iragarkiak Interneten gogaituta gelditzeko.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazio domotikoen eta automatikoen konfigurazioa (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Fabrikazio Mekanikoa (Lanbide Arloa)" topic_facet:"Instalazioa eta mantenimendua (Lanbide Arloa)" author_facet:"R-400"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazio domotikoen eta automatikoen konfigurazioa (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Instalazioa eta mantenimendua (Lanbide Arloa) Egilea: R-400\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Instalazio domotikoen eta automatikoen konfigurazioa (Modulua) Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...